
Sfântul cuvios Ilarion cel nou sau cel tânăr, egumenul mânăstirii Sfântului Dalmat 
din Constantinopol este numit așa pentru a nu fi confundat cu Sfântul Ilarion cel 
mare din cel de-al patrulea secol, s-a născut în Cappadocia în anul 775. Ilarion a 
fost starețul Mânăstirii Dalmaţilor din Constantinopol. EI a fost ucenicul Sfântului 
Grigorie Decapolitul şi următorul vieţii Sfântului Ilarion cel mare, al cărui nume cu 
cinste I-a purtat. Ilarion era puternic în rugăciune, neînfricat şi stăruitor în nevoinţe 
de tot felul. EI a fost chinuit mult pentru cinstirea Sfintelor icoane de către răii 
împărați iconoclaşti, între care Leon, armeanul. Dar Leon, armeanul a fost omorât 
cu sabia de propriile lui gărzi, întru acelaşi loc dintru aceeaşi biserică în care ne- 
legiutul smulsese şi aruncase la pământ Icoana Mântuitorului, prima icoană pro- 
fanată din prigoanele pornite de el. Sfântul Ilarion atunci a fost scos din închi- 
soare, dar numai pentru scurt timp. El din nou a fost torturat şi ţinut în carcerele 
temniţelor, până ce la putere a venit bine credincioasa împărăteasă Teodora. Ila- 
rion era văzător cu duhul şi avea şi darul străvederii. Sfântul cuvios Ilarion cel nou 
a trecut la Domnul la vârsta de 70 de ani, pe 6 iunie în anul 845. 

In această lună (iunie), ziua a şasea - Prea cuviosul Ilarion cel nou, egumenul 
Mânăstirii Dalmației (Minei) 


Vezi: La tipic se prăznuiesc amândoi sfinţii, cu slujbe deosebite. Iar în izvodul cel 
îndreptat de prea sfinţitul episcop al Argeşului, numai Sfântul Ilarion, are slujbă. 


La Vecernie 
La Doamne strigat-am..., Stihirile, glasul al 4-lea: 
Podobie: Dat-ai semn... 


Viaţă neîntinată, răbdare şi blândeţe, şi dragoste curată, şi înfrânare fără măsură, 
stare de toată noaptea, umilinţă dumnezeiască, credinţă, nădejde adevărată cu milo- 
stivire agonisind, fericite părinte Ilarioane, ai vieţuit ca un înger pe pământ cu tru- 
pul, rugătorule pentru sufletele noastre. 


Înger pământesc şi om ceresc ai fost cuvioase, izvor de umilință, pârâu de milo- 
stivire, noian de minuni, chezaş al păcătoşilor, măslin al lui Dumnezeu cu adevărat 
prea roditor, care cu untul de lemn al ostenelilor tale, netezeşti feţele celor ce cu 
credinţă te laudă pe tine, fericite Ilarioane. 


De dumnezeieşti insuflări luminându-ţi-se cugetul, s-a făcut mai presus de patimile 
trupeşti, care purta chipuri neamestecate cu cele de jos, şi însemna în sineşi fru- 

museţea cea dumnezeiască, cunoscându-se cu totul prea luminos cu lucrarea Du- 
hului, Ilarioane părintele nostru, podoaba sihaştrilor. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Iar de va fi în post, a Născătoarei: Pe tine palatul cel prea curat al Împăratului, te 
rog, ca pe una ce eşti mult-lăudată, curăteşte-mi mintea mea cea cu totul întinată de 
toate păcatele, şi mă fă veselă sălăşluire Treimi celei prea îndumnezeite, ca mân- 
tuindu-mă, să slăvesc puterea ta şi mila cea nemăsurată, eu sluga ta cea netrebnică. 


A Crucii, a Născătoarei 

Dacă Te-a văzut pe Tine lubitorule de oameni, Ceea ce Te-a născut, înălțându-Te 
pe Cruce, strigând, zicea: Acestea ţi-au răsplătit Ţie, Stăpâne, cei ce s-au îndulcit 
de darurile Tale cele multe ? Ci mă rog, nu mă lăsa pe mine singură în lume, ci 
grăbeşte, de înviază, ca să scoli dimpreună pe strămoşi. 

Tropar, glasul al 8-lea: Cu curgerile lacrimilor tale ai lucrat pustiul cel neroditor şi 
cu suspinurile cele dintru adânc ai făcut ostenelile tale însutit roditoare; şi te-au 
făcut luminător lumii, strălucind cu minunile, Ilarioane, părintele nostru. Roagă-te 


lui Hristos Dumnezeu ca să mântuiască sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului; iar de va fi în post al Născătoarei 


La Utrenie 


Canoanele al praznicului cu Irmosul pe 8, iar de va fi în post, amândouă Canoanele 
Octoihului şi al sfântului, pe 4. 


Canonul Sfântului 
Cântarea 1-a, glasul al 8-lea 


Irmos: Apa trecându-o ca pe uscat, şi din răutatea Egiptului scăpând israeliteanul, 
striga: Mântuitorului şi Dumnezeului nostru să-i cântăm. 

Ca unul ce din posomorârea celor materialnice ai alergat la Lumina cea fără mate- 
rie şi înţelegătoare, prin rugăciunile tale cele către Domnul, luminează-mă pe mine, 
cuvioase Ilarioane. 


Din pruncie sugând bunătatea, prin ostenelile înfrânării, şi prin sudori sihăstreşti, ai 
ajuns la treaptă bărbătească, şi la măsura de vârstă duhovnicească a lui Hristos. 


Slavă Tatălui şi Fiului şi Sfântului Duh. 


Trecând noianul patimilor, şi scăpând de întreitele valuri ale dracilor, ai sosit 
neudat la limanul nepătimirii, părinte cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 

Ca una ce singură eşti mai aleasă decât toată zidirea, în vremile cele de pe urmă fă- 
ră de tată ai născut Dumnezeu şi Om, pe Cuvântul, pe cela ce din Tatăl este fără de 
mamă, Maica lui Dumnezeu. 

Cântarea a 3-a 


Irmos: Tu eşti întărirea... 


Cu jăratecul sihăstriei ai ars mărăcinii patimilor, şi ai încălzit cugetele credincioşi- 
lor, mărite. 


Cu înfrânarea ca cu o armă într-armându-te şi cu rugăciunea ca cu o platoşă, ai bi- 
ruit cetele vrăjmaşilor celor nevăzuţi, cuvioase. 


Slavă Tatălui şi Fiului şi Sfântului Duh. 


Cu dragostea fecioriei îndestulându-te, ai isprăvit şi bunătăţile cele către Stăpânul, 
cuvioase Ilarioane. 


Şi acum şi pururea şi în vecii vecilor. Amin (a Născătoarei de Dumnezeu) 


Dă-ne nouă ajutor prin rugăciunile tale Preacurată, gonind toate năpădirile primej- 
diilor celor cumplite. 


Irmosul: Tu eşti întărirea celor ce aleargă la Tine Doamne, Tu eşti lumina celor în- 
tunecaţi, şi pe Tine te laudă duhul meu. 

Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoare de Dumnezeu, Unule, lubitorule de 
oameni. 


Făcându-te cu adevărat prea ales lucrător de cele sfinte ale lui Hristos, prea sfinţite, 
lui Dumnezeu ţi-ai dat viaţa ta, prea fericite. Pentru aceasta după multe sudori şi 
osteneli, bucurându-te te-ai mutat la locaşurile cele fără materie; şi acum ne izvo- 
răşti nouă râuri de tămăduiri. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Iar de va fi în post a Născătoarei: Înnoit-ai prea curată cu dumnezeiască naşterea ta 
fiinţa cea muritoare şi stricată prin patimile pământenilor; şi ai ridicat pe toţi din 
moarte la viaţa nestricăciunii. Pentru aceasta după datorie toţi te fericim, Fecioară 
prea slăvită, precum mai-nainte ai zis. 


A Crucii, a Născătoarei 


Înălțându-Te pe Cruce, pe cei ce odinioară erau căzuţi i-ai înălţat, iar pe mine prin 
înălțarea Ta m-ai întristat, o lumina ochilor mei! Primeşte Fiule patima pentru noi 
de voia Ta; suferă Crucea, şi cuiele, şi buretele şi sulița! Prin care ne-ai dat nouă 
darul nepătimirii. 


Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
proslăvit Dumnezeirea Ta. 


Fund sădit pe lângă apele înfrânării, te-ai arătat viţă prea odrăslitoare, care odră- 
sleşti strugurii bunei credinţe, fericite părinte. 


Făcându-te cu totul dumnezeiesc şi purtător de Duh, cu totul te-ai cunoscut lui 
Dumnezeu, Ilarioane prea fericite. Pentru aceasta împreună cu îngerii dănţuieşti 
pururea. 

Slavă Tatălui şi Fiului şi Sfântului Duh. 


Pe piatra credinţei ai întărit paşii inimii tale, şi ai rămas nemișcat, nespăimântându- 
te de năpădirile dracilor. 


Şi acum şi pururea şi în vecii vecilor. Amin (a Născătoarei de Dumnezeu) 

Ca pe o mai aleasă decât Heruvimii şi decât Serafimui, te lăudăm pe tine Preacu- 
rată, căci ai ţinut în braţele tale cu trup pe Dumnezeul nostru, de care se cutremură 
toate. 


Cântarea a 5-a 


Irmos: Mânecând strigăm Ţie Doamne: Mântuieşte-ne pe noi; că Tu eşti Dumne- 
zeul nostru, afară de Tine pe, altul nu ştim. 


Păzit-ai ochiul inimii nevinovat, şi neadormit întru dumnezeieştile porunci, pururea 
pomenite cuvioase. 


Prin faptă sihăstrească ai alergat la muntele bunătăţilor, spre suirea privirii, pur- 
tătorule de Dumnezeu. 


Slavă Tatălui şi Fiului şi Sfântului Duh. 


Risipindu-ţi milostenia la săraci, din inimă Ilarioane, ai primit bogăţie cerească, 
Cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 


Domnul legii te-a arătat pe tine Născătoare de Dumnezeu, sicriu Cuvântului, întru 
care netâlcuit S-a sălăşluit. 


Cântarea a 6-a 
Irmos: Curăţeşte-mă Mântuitorul... 
Pe Goliat cel înţelegător cel ce se înălța întru răutate, l-ai împrăştiat prin credinţă, 


cu împleticirea ta cea fără de armă, şi smulgând armele înfrângerii lui, l-ai tăiat, ca 
pe unul ce fără de măsură se lăuda. 

Râvnit-ai întru bunătate pe marele Ilarion, şi duhovniceşte urmând urmelor lui, te- 
ai arătat începător înfrânării, şi pildă turmei, cuvioase. 


Slavă Tatălui şi Fiului şi Sfântului Duh. 


Prin sudorile sihăstriei, de tot ai stins jăratecul săgeţilor vrăjmaşului, şi aprinzând 
focul credinţei, ai ars trufiuile necredinţei eresurilor. 


Şi acum şi pururea şi în vecii vecilor. Amin (a Născătoarei de Dumnezeu) 


Cu adevărat ai zămislit în pântecele tău pe Dumnezeiescul Cuvânt, şi L-ai născut 
pe Dânsul mai presus de fire, prea curată, pe care prin rugăciunile tale îmblânzeşte- 
L, pentru cei ce te laudă pe tine, cu adevărat Născătoare de Dumnezeu. 


Irmosul: Curăţeşte-mă Mântuitorule, că multe sunt fărădelegile mele, şi mă ridică 
dintru adâncul răutăților, rogu-mă; căci către Tine am strigat, şi mă auzi Dumne- 
zeul mântuirii mele. 


Condacul şi Icosul praznicului. Sau al sfântului, glasul 1. 


Podobie: Mormântul Tău, Mântuitorule, ostaşi străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Cu focul împărtăşindu-te, nicicum nu te-ai ars Ilarioane înțelepte, nevoitorule cel 
cu minte vitează, că rouă de la Dumnezeu ai câştigat, care te-a răcorit. Pentru acea- 
sta ai suferit lupte mai presus de fire, bucurându-te cu cuvioşii, de Dumnezeu înţe- 
lepţite, cu care pomeneşte-ne pe noi. 


Sinaxar 


In această lună, în ziua a şasea, pomenirea cuviosului părintelui nostru Ilarion 
cel nou, egumenul mânăstirii Dalmației. 


Stih: Ilarioane tu cu sufletul blând fiind, 
A1 fost şi cu trupul şi cu inima prea blând. 
Sufletul cel curat al lui Ilarion în a şasea zi, 
În cerescul lăcaş se sălăşlui. 

Fericitul acesta Ilarion era pe vremea împăratului Nichifor patriciul şi a a lui Sta- 
vrachie, şi a lui Mihail Rangavea, şi a lui Leon armeanul iconomahul, şi a lui 
Mihail travrul, şi a lui Teofil iconomahul, la anii opt sute doi, trăgându-se cu nea- 
mul din Capadocia, care se zicea şi Caramania, având tată cu numele Petru, iar 
maică Teodosia. 


Deci tatăl său era cunoscut împăratului, fiindcă el da pâine la masa împărătească. 
Deci după ce s-a născut cuviosul şi s-a înțărcat de către dânşii, s-a dat la şcoală ca 
să înveţe cu osârdie Sfintele Scripturi. 


Iar când s-a făcut de douăzeci de ani, evangheliceşte a lăsat pe tată, pe maică, casa, 
bogăţia şi pe toată lumea, şi s-a făcut monah în mănăstirea ce se numea a Xiro- 
chipiului, ce se afla în Constantinopol, apoi s-a dus de acolo, şi a mers în mână- 
stirea ce se numea a lui Dalmat, şi acolo a luat marea şi îngereasca schimă, adică s- 
a făcut schimnic. 


Deci, având pururea pomenitul ascultare, smerenie şi linişte, a slujit în grădina mă- 
năstirii zece ani, apoi după ce şi-a curățit sufletul de toată patima, şi l-a strălucit cu 
bunătăţile ca soarele, atunci prin darul cel dumnezeiesc s-a făcut făcător de minuni, 
căci a izgonit dintr-un tânăr un duh necurat ce îl bântuia; pentru aceasta şi egu- 
menul mănăstirii l-a făcut pe el preot şi fără a voi el. 


lar după ce s-a săvârşit egumenul acela după trecerea a câţiva ani, s-a dus sfântul 
din mănăstire şi a trecut la locul cel numit Opsichiul, şi de acolo s-a dus în mână- 
stirea Cataronilor. Deci de aceasta înştiințându-se monahii mânăstirii sale, au vestit 
de aceasta Sfântului Nichifor ce era atunci patriarh, iar patriarhul iarăşi a vestit 
împăratului Nichifor patrichie, îndemnându-l ca să trimită şi să aducă înapoi pe 
cuviosul. 


Pentru aceasta ascultând cuviosul de îndemnările împăratului şi ale patriarhului, s-a 
întors înapoi, şi s-a făcut egumen şi arhimandrit, după cum era acolo aşa obiceiul a 
se face, hotărându-se de sinod. 


Deci a petrecut cuviosul opt ani, păstorind turma lui Hristos. 


Iar când s-a făcut împărat Leon armeanul la anii opt sute treisprezece, şi a lepădat 
închinăciunea sfintelor icoane, atunci şi cuviosul acesta Ilarion s-a dus la împă- 
ratul, şi silindu-se de către acela cu oarecari momeli şi îngroziri, ca să nu se închine 
Sfintelor icoane, însă sfântul l-a mustrat pe el, şi fără de Dumnezeu şi nou Iulian 
paravat l-a numit pe el. Pentru aceasta din cuvintele acestea s-a mâniat împăratul, 

şi după ce atunci fiind de faţă I-a îngrozit pe el, cum că are să-i dea munci multe şi 
nesuferite, l-a băgat în temniţă. 


Deci după oarecare vreme iarăşi a adus pe sfântul înaintea sa, şi 1-a zis aceleaşi cu- 
vinte, ce-i zisese şi întâi. Apoi l-a dat pe el patriarhului celui de un cuget cu el, 
adică lui Teodot Melssino, care şi Casiter se numea, pentru ca să-l înduplece pe el, 
şi fiindcă nu a ascultat cuviosul, pentru aceasta l-a închis într-o temniţă întune- 
coasă, şi multe zile acolo l-a ticăloşit. Căci a poruncit ca să nu i dea nici pâine, nici 
apă, nici altceva spre hrană. 


Deci de aceasta înştiințându-se monahii şi ucenicii lui, au mers la împăratul, zi- 
când: Dă-ne pe păstorul nostru, o împărate, şi după puţin îl vom pleca să săvâr- 
şească voia ta. lar împăratul, înşelându-se de îndemnarea aceasta, le-a dat lor de- 
grab pe sfântul. Deci sfântul petrecea în monastirea sa, luând puţină întărire din 
slăbirea şi ticăloşia cea mai dinainte, scăpându-se de foametea ce pătimise în tem- 
niță. Pentru aceasta împăratul văzând că monahii nu au gând să-şi plinească făgă- 
duinţa lor, ci numai l-au batjocorit, pe monahi adică 1-a pedepsit, iar pe sfântul l-a 
băgat iarăşi în temniţă. 


După aceea l-a trimis la mănăstirea ce se numeşte a lui Foneu, care se află la mar- 
ginea cetăţii, şi acolo I-a închis în temniţă şase luni spre a se ticăloşi mai mult, pen- 
tru că egumenul mânăstirii aceleia, era om aspru, sălbatic şi nemilos. 


După aceea împăratul iarăşi a adus în palat pe sfântul, şi cu îmbunări cercă ca să-l 
înşale şi fiindcă nu a ascultat, a poruncit să-l închidă pe cuviosul în mânăstirea ce 
se numea a lui Cuclovie. 


Apoi după ce a trecut doi ani şi şase luni, a scos pe sfântul de acolo, şi l-a închis în 
temniţa ce se numea a Numerilor. După aceea l-a bătut cumplit, şi de acolo l-a 
izgonit la cetatea ce se numeşte Protilion. 


lar după ce Leon armeanul s-a omorât cu sabia, în însuşi biserica aceea în care 
întâiaşi dată a ocărât şi a aruncat la pământ icoana lui Hristos; după ce, zic, Leon 
râu şi-a lepădat sufletul său, şi a împărățit Mihail travrul la anii opt sute douăzeci, 
atunci şi sfântul acesta s-a slobozit din temniţă şi s-a găzduit de către oare care 
femeie creştină, în singură casa ei, care 1-a slujit şapte ani. 


Deci împărăţind fiul lui Travru, adică Teofil luptătorul de icoane la anii opt sute 
douăzeci şi nouă, a adunat înrăutăţitul pe toţi cei ce se făcuseră mai-nainte măr- 
turisitori pentru Sfintele icoane, şi 1-a zăvorât în temniță. 

Atunci dar şi fericitul acesta Ilarion s-a cercetat, de voieşte a se supune împărăteşti 
porunci. lar fiindcă sfântul a mustrat pe Teofil, ca pe un fără de Dumnezeu şi un 
înşelător, pentru aceasta a primit o sută șaptesprezece toiege pe spate, şi după aceea 
s-a izgonit la ostrovul Afusia, care este aproape de ostrovul Alona, ce se află sub 
arhiepiscopul Priconisului. 


Deci acolo sfântul săpând într-o piatră şi-a făcut o chiliuţă mică şi îngustă, şi prin 
rugăciunea sa a scos şi apă, pentru aceasta a petrecut acolo opt ani. 


Iar după ce s-a săvârşit Teofil, Teodora, soția lui a adunat în Constantinopol pe toți 
mărturisitorii şi cuvioşii părinți, ce se aflau în izgoniri, şi după ce a întărit şi a 
aşezat Ortodoxia, prin înălţarea şi închinarea Sfintelor icoane, atunci şi cuviosului 
acestuia Ilarion, dându-i-se voie slobodă din izgonire, şi-a luat iarăşi mănăstirea, 
sa, strălucindu-o cu minunile. 


Deci trei ani mai trăind după aceasta, şi cu plăcere de Dumnezeu îndreptând pe 
ucenicii săi, s-a mutat către Domnul, fiind de şaptezeci de ani. 


Tot în această zi, prea cuviosul părintele nostru Atal făcătorul de minuni. 


Stih: Nu este lucru străin, dacă Atal făcea minuni încă vieţuind, 
Căci în urmă singură ţărâna lui minuni este făcând. 


Acest prea cuvios Atal lepădându-se de lume, şi făcându-se călugăr, a arătat toată 
nevoinţa, petrecând cu post şi cu priveghere, şi cu toată altă patima rea. Că a doua 
ZI şi a treia zi, de multe ori şi a cincea zi gusta mâncare şi niciodată n-a dormit 
culcat, sau într-alt chip cu dinadinsul, ci şezând, şi stând, mângâia firea. Pentru 
acestea dară a luat multă folosinţă de la Dumnezeu, şi s-a îmbogăţit cu izvoare de 
multe minuni, căci nu arăta numai spre sufletele cele cuvântătoare milă, ci şi spre 
cele necuvântătoare şi neînsuflețite şi nesimţitoare. Şi cerând de la cei ce erau 
lângă dânsul iertăciune, şi-a dat sufletul la Dumnezeu. 


Tot în această zi, pomenirea Sfintelor celor cinci fecioare cu însoţitoarele lor. 


Stih: Pe înţeleptele cinci fecioare ai zis dumnezeiescule Cuvinte, 
Aceste cinci tinerele arătându-ţi-se mai-nainte. 


Tot în această zi, Sfântul mucenic Ghelasie, care de sabie s-a săvârşit. 


Stih: Râzi râsul cel fericit, fericite, 

Tăindu-ţi-se capul, o Ghelasie cugetătorule drepte. 
Tot în această zi, cuviosul Anuv purtătorul de semne, care cu pace s-a săvârşit. 


Stih: Dar făcător de semne Anuv şi după moarte, 
Vieţuitorilor ca şi când ar fi viu până acum le scoate. 


Tot în această zi, cuviosul Fotas, care cu pace s-a săvârşit. 


Stih: Pe Fotas cel mare luminile bunătăţilor, 
li vestesc, că şi mort le străluceşte tuturor. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 

Irmos: Tinerii cei ce merseseră din ludeca în Babilon oarecând, cu credinţa Trei- 
mii, văpaia cuptorului o au călcat, cântând: Dumnezeul părinților noştri bine eşti 


cuvântat. 


Hrănit-ai părinte turma ta, la verdeaţa Împărăției celei de sus, şi cu toiagul dogme- 
lor gonind fiarele eresurilor, cântai: Dumnezeul părinților noştri bine eşti cuvântat. 


Intinzându-ţi lumina minunilor, risipeşti negura bolnavilor, şi le dai razele virtuţii, 
şi ziua bunei sănătăţi, care strigă: Dumnezeul părinților noştri bine eşti cuvântat. 


Slavă Tatălui şi Fiului şi Sfântului Duh. 

Fiind îmbrăcat cu podoabă vrednică a chemătorului, ai intrat la ospăţul Mirelui ce- 
lui de sus, al Impăratului Hristos; pentru aceea te-ai şi pus la masă, strigând: 
Dumnezeul părinţilor noştri bine eşti cuvântat. 

Şi acum şi pururea şi în vecii vecilor. Amin (a Născătoarei de Dumnezeu) 

Mai presus de fire şi de cuvânt ai purtat în pântece pe Stăpânul tuturor, şi ai hrănit 
din sânii tăi, pe Cel ce la vreme bună găteşte masă tuturor. Pe care roagă-L neîn- 


cetat pentru noi, prea curată Fecioară. 


Cântarea a 8-a 

Irmos: De şapte ori muncitorii... 


Cu curgerile lacrimilor ai înecat săltările patimilor, şi cugetele cele neînfrânate, şi 
te-ai făcut noian îndelungii răbdări, cuvioase, ducând către liniştit liman, pe cei ce 
strigă: Tineri binecuvântaţi, preoți lăudaţi, popoare prea înălţaţi pe Hristos întru toţi 
Vecil. 


Având învăţăturile tale cele din sihăstrie ca un tare diamant, Ilarioane cuvioase, ne 
ascuţim inimile, şi biruim taberele patimilor, ca pe nişte neamuri străine, şi cu cre- 
dință strigăm: Tineri binecuvântaţi, preoți lăudaţi, popoare prea înălţaţi pe Hristos 
întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 


Dat-ai bună pătimirea trupului la trudirile supunerii prin înfrânare, cuvioase; um- 
plut-ai lucrarea cea sufletească de Duhul, şi ai ajuns către cărările nepătimirii, stri- 
gând: Tineri binecuvântaţi, preoţi lăudaţi, popoare prea înălţați pe Hristos întru toți 
vecii. 

Şi acum şi pururea şi în vecii vecilor. Amin (a Născătoarei de Dumnezeu) 

Toţi cei ce pătimim întru răutate cu cumplite păcate, şi cu supărări şi cu nevoi, scă- 
păm sub acoperământul sfintelor tale aripi Stăpână; căci avându-te pe tine părtini- 
toare, strigăm: Tineri binecuvântaţi, preoţi lăudaţi, popoare prea înălţaţi pe Hristos 
întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


De şapte ori cuptorul, muncitorul haldeilor l-a ars nebunește, cinstitorilor de Dum- 
nezeu. lar văzându-i pe aceştia cu putere mai bună mântuiţi, Făcătorului şi Mân- 
tuitorului a strigat: Tineri bine Îl cuvântaţi, preoţi lăudaţi-L, popoare prea înălțaţi-L 
întru toţi vecii. 


Cântarea a 9-a 


Irmos: Spăimântatu-s-a Cerul... 

Arătatu-te-a Hristos pe tine fericite, izvor minunilor, care curăţeşte spurcăciunea 
sufletelor cea cu dureri, şi durerile trupurilor prea lesne le îneacă, mărite. Pentru 
aceasta toţi te numim pe tine şi râu de curăţenii sufleteşti, prea fericite. 


Duhovniceşte ai odrăslit ca finicul în casa Domnului, pururea pomenite, rodind 
ostenelile înfrânăru ca o dulceaţă, cu care prin cuvântare ai îndulcit inimile turmei 
tale părinte. Pentru aceasta prin rugăciunile tale, învredniceşte-o pe dânsa şi cunu- 
nilor slavei celei cereşti. 


Slavă Tatălui şi Fiului şi Sfântului Duh. 


Sihăstreşte ai săvârşit călătoria, şi credinţa o ai păzit, cugetătorule de Dumnezeu, şi 
ți s-a împletit ţie acum cunună îndoită cu adevărat, care o vei lua după lege de la 
Dumnezeu, la cercetarea faptelor, şi la moştenirea cea de sus te vei desfăta, îm- 
preună cu Cetele îngerilor. 


Şi acum şi pururea şi în vecii vecilor. Amin (a Născătoarei de Dumnezeu) 


Pe tine te avem armă întru primejdu, şi la supărări, liman şi zid întru scârbe, şi pa- 
văză înţelegătoare întru războaie, şi mare îmblânzire la năpădirile cele cumplite ale 
greşelilor. Pentru aceasta după datorie ca pe o Născătoare de Dumnezeu te cinstim, 
şi slăvim naşterea ta. 


Irmosul: Spăimântatu-s-a de aceasta Cerul, şi marginile pământului s-au minunat, 
că Dumnezeu S-a arătat oamenilor trupeşte, şi pântecele tău s-a făcut mai desfătat 
decât Cerurile. Pentru aceea pe tine Născătoare de Dumnezeu, începătoriile Cetelor 
îngereşti şi omeneşti te slăvim. 


Și cealaltă slujbă a Utreniei după rânduială şi Otpustul. 


Sursa: 


https://sites.google.com/site/ortodox007/mineiele-bisericii-ortodoxe/mineiul-pe- 
iunieth.7d79hb2x3xr7 

Canon de rugăciune către Sfântul cuvios Ilarion cel nou, egumenul Mănăstirii 
Dalmaţilor 


DOXOLOGIA 


ILARION 


ceL Nou 


ORTODOXIA DREAPTA CREDINŢĂ - Canon de rugăciune către Sfântul cuvios 
Ilarion cel nou, egumenul Mănăstirii Dalmaţilor: 
https://www.youtube.com/watch?y=o0oW S3Bef8bek 


2 o o 


Troparul Sfântului cuvios Ilarion cel nou, egumenul Mănăstirii Dalmaţilor, glasul 
al 8-lea: Cu curgerile lacrimilor tale ai lucrat pustiul cel neroditor şi cu suspinurile 
cele dintru adânc ai făcut ostenelile tale însutit roditoare; şi te-ai făcut luminător lu- 
mii, strălucind cu minunile, Ilarion, părintele nostru. Roagă-te lui Hristos Dumne- 
zeu ca să mântuiască sufletele noastre. 


Cântarea 1, glasul al 8-lea 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Stih: Sfinte cuvioase părinte Ilarion, roagă-te lui Dumnezeu pentru noi. 
Ca unul ce din posomorârea celor materialnice ai alergat la lumina cea fără materie 


şi înţelegătoare, prin rugăciunile tale cele către Domnul, luminează-mă pe mine, 
prea cuvioase Ilarioane. 

Stih: Sfinte cuvioase părinte Ilarion, roagă-te lui Dumnezeu pentru noi. 


Din pruncie sugând bunătatea, prin ostenelile înfrânării şi prin sudori sihăstreşti, ai 
ajuns la treaptă bărbătească şi la măsura de vârstă duhovnicească a lui Hristos. 


Slavă Tatălui şi Fiului şi Sfântului Duh. 


Trecând noianul patimilor şi scăpând de întreitele valuri ale demonilor, ai sosit 
neudat la limanul nepătimirii, părinte cuvioase. 


Şi acum şi pururea şi în vecii vecilor. Amin (a Născătoarei) 

Ca una ce singură eşti mai aleasă decât toată zidirea, în vremile cele de pe urmă, 
fără de tată ai născut Dumnezeu şi Om, pe Cuvântul, pe Cel ce din Tatăl este fără 
de mamă, Maica lui Dumnezeu. 

Cântarea a 3-a 

Irmos: Tu eşti întărirea... 


Stih: Sfinte cuvioase părinte Ilarion, roagă-te lui Dumnezeu pentru noi. 


Cu jeraticul sihăstriei ai ars mărăcinii patimilor şi ai încălzit cugetele credincio- 
şilor, mărite. 


Stih: Sfinte cuvioase părinte Ilarion, roagă-te lui Dumnezeu pentru noi. 


Cu înfrânarea ca şi cu o armă, într-armându-te şi cu rugăciunea ca şi cu o platoşă, 
al biruit cetele vrăjmaşilor celor nevăzuţi, cuvioase. 


Slavă Tatălui şi Fiului şi Sfântului Duh. 


Cu dragostea fecioriei îndestulându-te, ai isprăvit şi bunătăţile cele către Stăpânul, 
cuvioase Ilarioane. 


Şi acum şi pururea şi în vecii vecilor. Amin (a Născătoarei) 


Dă-ne nouă ajutor prin rugăciunile tale, Preacurată, gonind toate năpădirile primej- 
diilor celor cumplite. 

Irmosul: Tu eşti Întărirea celor ce aleargă la Tine, Doamne, Tu eşti Lumina celor 
întunecaţi şi pe Tine Te laudă duhul meu. 


Cântarea a 4-a 


Irmos: Auzit-am, Doamne, taina iconomiei Taie, înţeles-am lucrurile Tale şi am 
prea slăvit Dumnezeirea Ta. 


Stih: Sfinte cuvioase părinte Ilarion, roagă-te lui Dumnezeu pentru noi. 


Fiind sădit pe lângă apele înfrânării, te-ai arătat viţă prea odrăslitoare, care odră- 
sleşti strugurii dreptei credinţe, fericite părinte. 


Stih: Sfinte cuvioase părinte Ilarion, roagă-te lui Dumnezeu pentru noi. 
Făcându-te cu totul dumnezeiesc şi purtător de duh, cu totul ai fost cunoscut de 
Dumnezeu, Sfinte părinte Ilarioane, prea fericite. Pentru aceasta împreună cu în- 
gerii dănţuieşti pururea. 


Slavă Tatălui şi Fiului şi Sfântului Duh. 


Pe piatra credinţei ai întărit paşii inimii tale şi ai rămas statornic, nespăimântându- 
te de năpădirile demonilor. 


Și acum şi pururea şi în vecii vecilor. Amin (a Născătoarei) 

Ca pe o mai aleasă decât Heruvimii şi decât Srafimui, te lăudăm pe tine, Preacurată, 
căci ai ţinut în braţele tale pe Dumnezeul nostru, cu trup, de care Se cutremură toa- 
te. 


Cântarea a 5-a 


Irmosul: Dis de dimineaţă strigăm ie, Doamne: mântuieşte-ne pe noi; că Tu eşti 
Dumnezeul nostru, afară de Tine pe altul nu ştim. 


Stih: Sfinte cuvioase părinte Ilarion, roagă-te lui Dumnezeu pentru noi. 


Păzit-ai ochiul inimii nevinovat şi neadormit întru dumnezeieştile porunci, pururea 
pomenite, părinte cuvioase. 

Stih: Sfinte cuvioase părinte Ilarion, roagă-te lui Dumnezeu pentru noi. 


Prin faptă sihăstrească ai alergat la muntele virtuților, spre suirea privirii, purtăto- 
rule de Dumnezeu. 


Slavă Tatălui şi Fiului şi Sfântului Duh. 


Risipindu-ţi milostenia la săraci din inimă, părinte Ilanioane, ai primit bogăţie ce- 
rească, cuvioase. 


Şi acum şi pururea şi în vecii vecilor. Amin (a Născătoarei) 


Domnul Legii te-a arătat pe tine Născătoare de Dumnezeu, chivot Cuvântului, întru 
care în chip de netâlcuit S-a sălăşluit. 


Cântarea a 6-a 

Irmos: Curaţeşte-mă, Mântuitorul... 

Stih: Sfinte cuvioase părinte Ilarion, roagă-te lui Dumnezeu pentru noi. 

Pe Goliat cel înţelegător, cel ce se înălța întru răutate, l-ai împrăştiat prin credinţă, 
cu împletirea ta cea fără de armă şi smulgând armele înfrângerii lui, l-ai tăiat ca pe 
unul ce fără de măsură se lăuda. 


Stih: Sfinte cuvioase părinte Ilarion, roagă-te lui Dumnezeu pentru noi. 


Râvnit-ai întru bunătate pe marele Ilarion şi duhovniceşte urmând urmelor lui, te-ai 
arătat începător înfrânării şi pildă turmei, prea cuvioase. 


Slavă Tatălui şi Fiului şi Sfântului Duh. 


Prin sudorile sihăstriei, ai stins de tot jeraticul săgeţilor vrăjmaşului şi aprinzând 
focul credinţei, ai ars trufuile necredinţei cresurilor. 


Şi acum şi pururea şi în vecii vecilor. Amin (a Născătoarei) 
Cu adevărat ai zămislit în pântecele tău pe dumnezeiescul Cuvânt şi L-ai născut pe 


Dânsul mai presus de fire, prea curată, pe care prin rugăciunile tale îmbunează-L, 
pentru cei ce te laudă pe tine, cu adevărat Născătoare de Dumnezeu. 

Irmosul: Curăţeşte-mă, Mântuitorule, că multe sunt fărădelegile mele şi Te rog 
ridică-mă din adâncul răutăților; căci către Tine am strigat şi mă auzi Dumnezeul 
mântuirii mele. 


Condac, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Cu focul împărtăşindu-te, nicicum nu te-ai ars, părinte Ilarioane, înțelepte, nevoi- 
torule cel cu minte vitează, că rouă de la Dumnezeu ai câştigat, care te-a răcorit. 
Pentru aceasta ai suferit lupte mai presus de fire, bucurându-te cu cuvioşii, de 
Dumnezeu înţelepţite, cu care pomeneşte-ne şi pe noi. 


Cântarea a 7-a 

Irmos: Tinerii cei ce au mers din ludeca în Babilon oarecând, cu credința Treimii 
văpaia cuptorului au călcat-o, cântând: Dumnezeul părinţilor noştri, bine eşti cu- 
vântat. 

Stih: Sfinte cuvioase părinte Ilarion, roagă-te lui Dumnezeu pentru noi. 
Hrănit-ai părinte, turma ta, la verdeaţa împărăției celei de sus şi cu toiagul dog- 
melor gonind fiarele eresurilor, cântai: Dumnezeul părinților noştri, bine eşti cu- 
vântat. 

Stih: Sfinte cuvioase părinte Ilarion, roagă-te lui Dumnezeu pentru noi. 
Întinzându-ţi lumina minunilor, risipeşti negura bolnavilor şi dai razele virtuţii şi 
ziua bunei sănătăţi, celor care strigă: Dumnezeul părinților noştri, bine eşti cuvân- 
tat. 

Slavă Tatălui şi Fiului şi Sfântului Duh. 

Fiind îmbrăcat cu podoaba vrednică a chemătorului, ai intrat la ospăţul Mirelui cel 


de sus, al Împăratului Hristos; pentru aceea te-ai şi aşezat la masă, strigând: Dum- 
nezeul părinţilor noştri, bine eşti cuvântat. 

Și acum şi pururea şi în vecii vecilor. Amin (a Născătoarei) 


Mai presus de fire şi de cuvânt ai purtat în pântece pe Stăpânul tuturor şi ai hrănit 
la sânul tău pe Cel ce la vreme bună găteşte masă tuturor; pe Acela roagă-L neîn- 
cetat pentru noi, prea curată Fecioară. 


Cântarea a 8-a 
Irmos: De şapte ori cuptorul... 
Stih: Sfinte cuvioase părinte Ilarion, roagă-te lui Dumnezeu pentru noi. 


Cu curgerile lacrimilor ai înecat săltările patimilor şi cugetele cele neînfrânate şi 
te-ai făcut noian îndelungii răbdări, părinte cuvioase, ducând către liniştit liman, pe 
cei ce strigă: tineri binecuvântaţi, preoţi lăudaţi, popoare prea înălțaţi pe Hristos 
întru toţi vecii. 


Stih: Sfinte cuvioase părinte Ilarion, roagă-te lui Dumnezeu pentru noi. 


Având învăţăturile tale cele din sihăstrie ca un diamant tare, Sfinte Ilarioane 
cuvioase, ne ascuţim inimile şi biruim taberele patimilor, ca pe nişte neamuri străi- 
ne şi cu credinţă strigăm: tineri binecuvântaţi, preoţi lăudaţi, popoare prea înălțați 
pe Hnstos întru toți vecii. 


Binecuvântăm pe Tatăl şi pe Fiul şi pe Sfântul Duh, Domnul. 


Dat-ai bună pătimure trupului la trudirile supunerii prin înfrânare, cuvioase părinte 
Ilarion. Umplut-ai lucrarea cea sufletească de duhul şi ai ajuns către cărările nepă- 
timirii, strigând: tineri binecuvântaţi, preoţi lăudaţi, popoare prea înălţaţi pe Hristos 
întru toţi vecii. 


Şi acum şi pururea şi în vecii vecilor. Amin (a Născătoarei) 

Toţi cei ce pătimim întru răutate cu cumplite păcate şi cu supărări şi cu nevoi, scă- 
păm sub acoperământul sfintelor tale aripi, Stăpână; căci avându-te pe tine părti- 
nitoare, strigăm: tineri binecuvântaţi, preoți lăudaţi, popoare prea înălţaţi pe Hristos 


întru toţi vecii. 


Irmosul: 

Să lăudăm bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


De şapte ori cuptorul, chinuitorul caldeian l-a ars nebunește pentru cinstitorii de 
Dumnezeu. Dar văzându-i pe aceştia de o putere mai mare mântuiţi, Făcătorului şi 
Mântuitorului a strigat: tineri binecuvântaţi-L, preoţi lăudaţi-L, popoare prea înăl- 
țaţi-L întru toţi vecii. 


Cântarea a 9-a 
Irmos: Spăimântatu-s-a de aceasta... 
Stih: Sfinte cuvioase părinte Ilarion, roagă-te lui Dumnezeu pentru noi. 


Arătatu-te-a Hristos pe tine, fericite, izvor de minuni, care curăţeşte spurcăciunea 
sufletelor cea cu dureri şi durerile trupurilor le îneacă, mărite. Pentru aceasta toți te 
numim pe tine şi râu de curăţenii sufleteşti, prea fericite părinte. 


Stih: Sfinte cuvioase părinte Ilarion, roagă-te lui Dumnezeu pentru noi. 


Duhovniceşte ai odrăslit ca finicul în casa Domnului, pururea pomenite, rodind 
ostenelile înfrânării ca o dulceaţă, cu care prin cuvântare ai îndulcit inimile turmei, 
tale, părinte. Pentru aceasta prin rugăciunile tale, învredniceşte-o pe dânsa şi cunu- 
nilor slavei celei cereşti. 


Slavă Tatălui şi Fiului şi Sfântului Duh. 


Sihăstreşte ai săvârşit călătoria şi credinţa o ai păzit, cugetătorule de Dumnezeu şi 
ți s-a împletit ție acum îndoită cunună cu adevărat, pe care o vei lua după lege de la 
Dumnezeu, la cercetarea faptelor şi la moştenirea cea de sus te vei desfăta, îm- 
preună cu Cetele îngerilor. 


Și acum şi pururea şi în vecii vecilor. Amin (a Născătoarei) 


Pe tine te avem armă întru primejdii şi la supărări, liman şi zid întru scârbe şi pavă- 
ză înţelegătoare întru războaie şi mare îmblânzire la năpădirile cele cumplite ale 
greşelilor. Pentru aceasta, după datorie, ca pe Născătoarea de Dumnezeu, te cinstim 
şi slăvim naşterea ta. 

Irmosul: Spăimântatu-s-a de aceasta cerul şi marginile pământului s-au minunat, 
că Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceea pe tine, Născătoare de Dumnezeu, începătoriile Cetelor 
îngereşti şi omeneşti te slăvim. 


Sedelna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 


Făcându-te cu adevărat prea ales lucrător de cele sfinte ale lui Hristos, prea sfințite, 
lui Dumnezeu ţi-ai dat viaţa ta, prea fericite. Pentru aceasta după multe sudori şi 
osteneli, bucurându-te, te-ai mutat la locaşurile cele fără materie. Şi acum ne izvo- 
răşti nouă râuri de tămăduiri. 


Iar de va fi Post: Sedelna Preasfintei Născătoare de Dumnezeu, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 


Innoit-ai, prea curată, cu dumnezeiască naşterea ta, fiinţa cea muritoare şi stricată 
prin patimile pământenilor; şi ai ridicat pe toţi din moarte la viaţa nestricăciunii. 
Pentru aceasta după datorie toţi te fericim, Fecioară prea mărită, precum mai înain- 
te ai zis. 


Sedelna Sfintei Cruci şi a Preasfintei Născătoare de Dumnezeu, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 

Înălțându-Te pe Cruce, pe cei ce odinioară erau căzuţi i-ai înălţat, iar pe mine prin 
Înălţarea Ta m-ai întristat, o, lumina ochilor mei! Primeşte, Fiule Patima pentru noi 
de voia Ta; suferă Crucea şi cuiele şi buretele şi sulița, prin care ne-ai dat nouă 
darul nepătimirii. 

Imnografie 


ILARION 
cer Nou 


Condacul Sfântului cuvios Ilarion cel nou, egumenul Mănăstirii Dalmaţilor, glasul 
1: Cu focul împărtăşindu-te, nicicum nu te-ai ars, părinte Ilarioane, înțelepte, ne- 
voitorule cel cu minte vitează, că rouă de la Dumnezeu ai câştigat, care te-a răcorit. 
Pentru aceasta ai suferit lupte mai presus de fire, bucurându-te cu cuvioşii, de 
Dumnezeu înţelepţite, cu care pomeneşte-ne şi pe noi. 


Troparul Sfântului cuvios Ilarion cel nou, egumenul Mănăstirii Dalmaţilor, glasul 
8: Cu curgerile lacrimilor tale ai lucrat pustiul cel neroditor şi cu suspinurile cele 
dintru adânc ai făcut ostenelile tale însutit roditoare; şi te-ai făcut luminător lumii, 
strălucind cu minunile, Ilarion, părintele nostru. Roagă-te lui Hristos Dumnezeu ca 
să mântuiască sufletele noastre. 


(Video) Troparul Sfântului cuvios Ilarion cel nou, egumenul Mănăstirii Dalmaţilor 
- Interpret: Oulia Simeria: 
https://doxologia.ro/tropare/video-sfantul-cuvios-ilarion-cel-nou-egumenul-manastirii- 


dalmatilor-tropar 


Troparul Sfântului cuvios Ilarion cel nou, egumenul Mănăstirii Dalmaţilor: 
https://doxologia.ro/video/slu jbe/alte-slu jbe/troparul-sfantului-cuvios-ilarion-cel-nou- 
egumenul-manastirii-dalmatilor 

Vieţile Sfinţilor - Cuviosul Ilarion cel nou, egumenul Mănăstirii Dalmat 


Cuvant Ortodox - Cuviosul Ilarion cel nou, egumenul Mănăstirii Dalmat - 6 iunie: 
https://www.youtube.com/watch?v=oa1i02LBtE&list=PLQe0OKKQ08KHwD6N3zGwPi6 


zI9gxi24qy&index=18 


2 5 e 


Fericitul Ilarion a fost fiul lui Petre capadocianul, pitarul împărătesc, care avea de 
soție pe Teodosia; şi amândoi erau drept credincioşi. Ei, fiind iubitori de Dumne- 
zeu, l-au învăţat bine Sfânta Scriptură. Apoi, când era de douăzeci de ani, a lăsat - 
după cum zice Evanghelia - pe tată, pe mamă, casă şi bogăţie, şi s-a dus în mănă- 
stirea lui Isihie, care era aproape de Bizanţ. 


După aceea a venit în mănăstirea Dalmatului şi acolo a luat îngerescul şi sfântul 
chip cel mare, şi s-a făcut ucenic al Sfântului Grigorie Decapolitul, care într-acea 
vreme vieţuia acolo. 


EI petrecea în multă ascultare, în tăcere şi în smerenie, având slujbă în grădina 
mănăstirească. EI s-a ostenit întru-acea ascultare zece ani şi se sârguia astfel, ca, 
prin viaţă sa, să urmeze cuviosului Ilarion cel mare, cel de un nume cu el, a cărui 
viaţă îmbunătăţită şi plăcută lui Dumnezeu, adeseori citind-o, căuta să se asemene 
aceluia, pe cât se putea, în postiri, în rugăciunile cele de toată noaptea, şi în toate 
nevoinţele monahiceşti, pentru care s-a şi numit Ilarion cel nou. 


Deci, luminându-şi sufletul ca soarele, a luat putere de la Dumnezeu asupra duhu- 
rilor celor necurate, ca să le gonească. Egumenul mănăstirii aceleia a voit să-l facă 

preot, după ce Sfântul Grigorie Decapolitul, se dusese de acolo în alte locuri, dar n- 
a voit. 


Apoi, după câțiva ani, murind egumenul acelei mănăstiri, cuviosul Ilarion a aflat că 
fraţii voiesc să-l facă egumenul lor şi a ieşit, neştiut de nimeni, noaptea din mănă- 
stire şi s-a dus în Vizantia (Bizanţ), unde a căutat pe Sfântul Grigorie învățătorul 
său, crezând că-l va găsi acolo. Dar acela se dusese în Roma şi de acolo s-a întors 
şi s-a sălăşluit în muntele Olimpului. 


Ilarion a intrat într-o mănăstire din Vizantia, iar monahii mănăstirii Dalmatului, 
aflând de dânsul, au trimis la prea sfințitul patriarh Nichifor, rugându-l să-l facă 
egumen al lor, chiar de n-ar voi. 


Atunci împăratul a fost înştiinţat de aceasta de către patriarh, şi trimițând au adus la 
dânsul pe Ilarion, şi l-au îndemnat să ia egumenia mănăstirii Dalmatului. EI, ne- 
putând să se împotrivească voinţei împărăteşti şi patriarhiceşti, s-a supus poruncii 
lor şi a luat stăpânirea egumeniei, păstorind astfel, mai bine de opt ani, oile cele cu- 
vântătoare încredințate lui. 


După aceasta, a luat scaunul împărăției greceşti Leon Armeanul - tiranul cel cu nu- 
me de fiară - care a început a tulbura Biserica lui Hristos cu eresul luptării de icoa- 
ne. Acela pe mulți îi silea să se unească cu el la ereticeasca luptare; iar pe cei ce nu 
se supuneau voinţei lui, pe unii îi muncea, iar pe alţii îi izgonea în ţări foarte de- 
părtate. 


Într-acea vreme, din porunca lui, a fost adus şi cuviosul Ilarion de la mănăstirea 
Dalmatului la palatele împărăteşti şi silit la acel eres. Dar ostaşul cel bun al lui 
Hristos, nu numai că nu s-a supus tiranului nicidecum, dar încă l-a şi certat cu în- 
drăzneală, numindu-l fără de Dumnezeu şi nou călcător de lege, pornindu-l astfel 
spre mai mare mânie. Atunci rău credinciosul împărat a pus asupra fericitului mul- 
te bătăi şi diferite munci, apoi l-a închis în temniţă. 


După o vreme oarecare, punându-l iar de faţă la cercetare, dar nimic sporind la sco- 
pul lui, l-a dat patriarhului, cel de un gând cu el, anume Teodot, cu porecla Casiter, 
care luase scaunul după izgonirea pentru dreapta credinţă a prea sfințitului Nichi- 
for. Acel Teodot, mincinos, a făcut cuviosului Ilarion acelaşi lucru ca şi împăratul. 
Închizându-l într-o temniţă întunecoasă, l-a chinuit multe zile cu foamea şi cu se- 
tea, poruncindu-i să nu-i dea nici pâine, nici apă. 

Atunci, monahii mănăstirii lui s-au dus la împărat, zicând cu rugăminte: "O, împă- 
rate, dă-ne pe păstorul nostru, iar noi îţi făgăduim că ne vom supune voinţei tale”. 
Impăratul s-a bucurat de făgăduinţa lor şi îndată le-a dat pe părintele lor. 


Deci sfântul, ducându-se la mănăstire, a petrecut câtăva vreme şi, primind puţină 
odihnă, după acele pătimiri şi acea foame, s-a întors iarăşi spre pătimiri. Căci 
împăratul, aşteptând făgăduinţa călugărilor, a cunoscut că este batjocorit de ei şi a 
trimis ostaşii săi asupra acelei mănăstiri, care au necăjit pe monahi, iar pe cuviosul 
Ilarion l-au luat şi l-au închis în temniţă. 


După aceea, l-au trimis la mănăstirea lui Paneon, poruncind să-l închidă într-o 
temniţă strâmtă. Sfântul Ilarion a pătimit în temniţa aceea şase luni, primind multe 
necazuri şi ocări de la asprul egumen al acelei mănăstiri. După aceea, iarăşi a fost 
scos de acolo, cu poruncă împărătească şi adus la Constantinopol. Acolo a fost silit 
de împăratul să se lepede de icoane, uneori cu momeli, iar alteori cu îngroziri. 


Însă, pătimitorul lui Hristos, Ilarion, neascultînd de porunca împăratului, a fost tri- 
mis la altă mănăstire care se numea Ciclovia. Şi a petrecut într-însa doi ani şi şase 
luni, fund ţinut şi chinuit într-o temniţă murdară. De acolo, fiind adus iarăşi la 
împărat, şi fund bătut foarte mult, a fost surghiunit în cetatea Potilia. 


În acea vreme, acel rău credincios împărat, care a pierdut pe mulţi, a pierit şi el 
foarte cumplit; pentru că a fost tăiat cu săbiile în biserică de ostaşii săi, chiar în 
acel loc unde a fost batjocorită şi întinată sfânta icoană a lui Hristos, acolo şi-a le- 
pădat sufletul lui cel ticălos. 


Deci, Mihai Travlul, luând scaunul împărăției, a poruncit ca pe toţi cei drept- 
credincioşi, să-i libereze din legături şi de prin temnițe. 


Atunci cuviosul Ilarion, fiind eliberat, nu s-a întors la mănăstirea sa, deoarece nu 
încetase eresul luptării de icoane, iar scaunele episcopale erau încă ocupate de 
arhierei şi învățători mincinoşi; ci a petrecut la o femeie oarecare credincioasă, care 
îi dăduse un loc liniştit la moşia sa, făcându-i chilie şi grădină şi slujindu-i lui cu 
toate cele de trebuinţă. 


Într-acea vreme, Sfântul Teodor Studitul, care asemenea pătimise multe răutăți de 
la eretici pentru dreapta credinţă, întorcându-se de la surghiunie, a trecut la 
Domnul. lar sfântul său suflet, înălțându-se de îngeri spre cer, a fost văzut de cu- 
viosul Ilarion, precum se scrie de aceasta în viaţa lui Teodor. 

Acea vedere s-a făcut astfel: În acea zi în care Sfântul Teodor Studitul a murit, 
fericitul Ilarion, umblând prin grădina sa, lucrând şi cântând psalmii lui David, a 
auzit deodată nişte glasuri preaminunate şi a simţit şi un miros de negrăită bună 
mireasmă; deci, minunându-se, se gândea de unde să fie acestea. Căutând spre înăl- 
țimea cerului, a văzut o mulțime de Cete cereşti de îngeri în haine albe, strălucind 
cu luminoase feţe şi venind din cer cu cântări spre întâmpinarea oarecărei feţe cin- 
sute. 


Acestea văzându-le fericitul Ilarion, de spaimă mare a căzut cu faţa la pământ şi a 
auzit pe oarecare grăindu-i lui: "lată sufletul lui Teodor, egumenul mănăstirii 
Studitului, care a pătimit pentru Sfintele Icoane până la sânge şi a răbdat până în 
sfârşit în necazuri; iar acum a adormit şi, dănţuind, se suie sus, întâmpinându-l pe 
el cereştile puteri!" 


Cuviosul Ilarion, învrednicindu-se de o vedenie prea minunată ca aceasta, s-a 
umplut de multă mângâiere şi a primit în inima sa o mare dulceaţă duhovnicească. 
Astfel a rămas multe zile veselindu-se cu duhul, iar faţa lui strălucea de veselie ca 
a unui înger. 


Cuviosul Ilanion a petrecut la acea femeie şapte ani şi mai mult. După Mihail Trav- 
lul a venit la împărăție fiul său, Teofil, care pe toți mărturisitorii adunându-i, a 
început iarăşi, ca şi mai înainte rău credincioşii împărați, a-i sili pe dânşii la lup- 
tarea contra Sfintelor icoane, iar pe cei ce nu se supuneau lui, îi muncea. 


Atunci şi cuviosul Ilarion a fost luat şi dus la împărat, unde, silit fiind, nu s-a supus 
poruncii împărăteşti, ci mai ales l-a certat pe el, ca pe un păgân şi călcător de lege, 
care strică dogmele cele drepte ale credinţei. Faţă de această îndrăzneală a lui, a 
primit o sută şi şaptezeci de lovituri, surghiunindu-l la insula Afusiei. Acolo avea 
această înlesnire, căci nu era ţinut nici în temniţă, nici în legături. Deci, zidindu-şi 
o chilie foarte mică, a petrecut într-însa până la sfârşitul lui Teofil. 


După moartea aceluia, a venit împărăteasa Teodora, care adunând în împărăteasca 
cetate pe toți mărturisitorii, a întărit credinţa cea dreaptă şi Sfintele icoane le-a pus 
în bisericile lui Dumnezeu. 


Atunci şi cuviosul Ilarion, eliberându-se, şi-a luat mănăstirea Dalmatului, unde 
strălucea cu minunile. 


Deci, vieţuind trei ani, şi îndreptând pe ucenicii săi cu dumnezeiască plăcere, s-a 
dus la Domnul. Iar cinstitul şi sfântul lui suflet, asemenea ca şi al lui Teodor, cel 

văzut de dânsul, a fost dus de îngeri la cele cereşti şi a stat în ceata Sfinţilor 
mărturisitori, înaintea scaunului slavei Tatălui, a Fiului şi a Sfântului Duh, a unui 
Dumnezeu în "Treime, căruia 1 se cuvine slava în veci. Amin. 

d Sfântul Ilarion cel nou, egumenul Mănăstirii Dalmaţilor - drumul spre 
o sfinţenie 


pd Apărător al Bisericii și luptător împotriva ereziei inconoclaste, Sfântul Ilarion a 
Jr fost chinuit și surghiunit pentru aceasta. Pe când se afla în surghiun a văzut cum 
Ar sufletul Sfântului Teodor studitul a trecut la Domnul şi s-a umplut de bucurie. 


A C ILARION 


ceL NoU 


d Având părinţi credincioşi şi învățând Sfânta Scriptură din tinerețe, Sfântul Ilarion a 


Si părăsit lumea pe când avea 20 de ani şi a primit chipul îngeresc în Mănăstirea Dal- 
A matului, fiind ucenic al Sfântului Grigorie decapolitul. 

d 

Jr Având ascultarea de grădinar timp de zece ani, a primit darul izgonirii duhurilor 


Ar rele şi a fost preoțit. 


2 Și murind egumenul mănăstirii, frații voiau să îl numească pe el stareţ, dar Sfântul 
e Ilarion a fugit. In cele din urmă, din porunca patriarhului, s-a supus şi a preluat 
conducerea fraților, fiind egumen vreme de 8 ani. 


xp 
x 


e Ajungând împărat tiranul Leon armeanul, acesta a voit să îl întoarcă şi pe Sfântul YI 

| Ilarion împotriva Bisericii, prin erezia iconoclastă, dar sfântul l-a certat şi pentru fi 
A acest lucru a fost aspru chinuit și întemnițat. Și fiind mutat dintr-o temniţă în alta şi Ar 
3 surghiunit, în cele din urmă Sfântul Ilarion a revenit la conducerea Mănăstirii r 

Dalmatului în vremea împărătesei Teodora, iar după trei ani a trecut la cele veş- 
nice, sufletul său fiind dus de Cetele îngerești la Domnul. 

Sinaxar - Sfântul cuvios Ilarion cel nou, egumenul Mănăstirii lui Dalmat - 6 
iunie 


+A 


-FÂNTUL CUVIOS 
ILARION CEL NOU, EGUMENUL 


MĂNĂSTIRII LUI DALMAT 


Sfântul Ilarion cel nou, egumenul mânăstirii Sfântului Dalmat din Constantinopol 
este unul dintre sfinţii care prin mărturisirea lor statornică au ţinut Ortodoxia în 
vremuri de prigoană. 


Ilarion cel nou sau cel tânăr, numit aşa pentru a nu fi confundat cu Sfântul Ilarion - 
marele ascet palestinian din cel de-al patrulea secol, s-a născut în Constantinopol în 
anul 775. Tatăl său se numea Petru şi lucra la curtea imperială, iar mama era Teo- 
dosia. 


Când Ilarion a împlinit douăzeci de ani a intrat în mânăstirea Kerokepion şi ulterior 
în obștea Mânăstirii Sfântului Dalmat. Ambele mânăstiri erau constantinopolitane. 
Viaţa sa îmbunătățită și faptul că avea de la Dumnezeu darul de a se lucra prin ru- 
găciunile sale minuni a determinat pe egumenul mânăstirii să îl hirotonească preot. 


La moartea stareţului său, temându-se că va fi numit stareţ, Ilarion a fugit din mâ- 
năstire mergând în ascuns la o mânăstire din Muntele Olimp al Bitiniei. A fost aflat 
de frați care au intervenit la patriarhul Nichifor al Constantinopolului, iar acesta 
împreună cu împăratul au trimis la Ilarion şi l-au adus înapoi în Constantinopol. 

A fost numit egumen și arhimandrit potrivit regulii acelei mânăstiri, al cărei egu- 
men era începând de la al treilea Sinod Ecumenic inclusiv exarh al tuturor mână- 
stirilor din Constantinopol. 


Venirea pe tron a împăratului iconoclast Leon al V-lea Armeanul l-a găsit pe Sfân- 
tul Ilarion în poziția de egumen. Acesta, demarând politica sa de luptă împotriva 
celor ce cinsteau icoanele, a încercat să-şi atragă de partea sa personalitățile duhov- 
niceşti ale vremii. Sfântul Ilarion a refuzat să susțină astfel de politici neortodoxe şi 
a fost întemnițat în mai multe rânduri, biciuit şi izolat în cele din urmă în fortăreața 
Protilion. 


La moartea lui Leon al V-lea, în anul 820, Ilarion a fost primit în casa unei evla- 
vioase creştine. Mărturisirea lui Ilarion nu s-a încheiat aici. A căzut din nou victim- 
ma persecuțiilor iniţiate de împăratul Teofil, mânat de același zel împotriva celor 
ce susțineau ortodoxia cinstirii sfintelor icoane. Sfântul Ilarion a fost bătut şi exilat 
în insula Afusia, în Sudul Propontidei. Aici a locuit într-o celulă strâmtă timp de 
opt ani. 


SFINȚII ZILEI 


t 

== by A => Zi 
SFÂNTUL CUVIOS 


GUMENUL 
ION CEL NOU, E 
ARI N ĂSTIRII i DALMAT 


6 IUN 


Bunul Dumnezeu i-a rânduit Sfântului Ilarion să se întoarcă în mânăstirea sa şi să 
fie martor al biruinţei Ortodoxiei în anul 843, când a fost proclamată definitiv orto- 
doxia cinstirii Sfintelor icoane sub împărăteasa Teodora. 


Sfântul Ilarion cel nou a trecut la Domnul doi ani mai târziu, pe 6 iunie în anul 845. 


Ar De dr dr Dr de Dr dr De de Dr dr dr Dr De dr e A de dr Ar A 


PP IP IP E Ie E 3 3 E 0 IP IE E E IE IP E IE XX 


Dr dr dr Dr dr Dr dr dr Dr Dr dr Dr Dr dr Dr dr dr Dr dr dr dr dr A dr A 


https://www.trinitas.tv/sfantul-cuvios-ilarion-cel-nou-egumenul-manastirii-lui-dalmat-6- 


iunie-2/ 


XP XP IP IP 7 3 2 30 3 2 E 3 3 2 E IE IE E DI XX 
XP XP IP IP XE 3 E 3 E E E IE IE DP IE IE E E II XX 


Ar Dr dr dr Dr de Dr dr De de dr dr dr Dr Dr dr Ar A de dr A A 


Dr dr dr Dr dr Dr dr dr Dr Dr dr Dr Dr dr Dr dr dr Dr dr e dr dr A dr A 


XP XP XP IP E IE E IT 3 E E IP IE 2 E IE IE E II XX 


Pr. Ştefan Sfarghie - Sinaxar - Sfântul cuvios Ilarion cel nou, egumenul 
Mănăstirii lui Dalmat 


Sfântul Ilarion a trăit în secolul al 9-lea, pe vremea împăraţilor Nichifor, Sta- 
vrachie, Mihail Rangabe, Leon armeanul şi Teofil, luptători împotriva icoanelor, 
neamul său era din Capadocia şi părinţii săi se numeau Petru şi Teodosia. 


A intrat de la vârsta de 20 de ani în mănăsirea ce se numea „a lui Dalmat” şi acolo 
a luat marea şi îngereasca schimă. 


După 10 ani de ascultare, rugăciune neîncetată şi curăţire de patimi a fost bine- 
cuvântat cu darul facerii de minuni, că a izgonit un duh necurat, care bântuia pe un 
tânăr. Pentru aceasta, egumenul mănăstirii l-a hirotonit preot, fără ca fericitul 
Ilarion să dorească acest lucru și timp de opt ani a fost ucenicul Sfântului Grigorie 
Decapolitul. 


În timpul împăratului iconoclast Leon armeanul (813-820), a pătimit mult pentru 
credinţa sa. Împăratul, dorind să-l ademenească pe cuviosul Ilaron cu făgăduinţe 
multe şi cu ameninţări, ca acesta să nu se mai închine sfintelor icoane, a fost mu- 
strat de sfânt, care l-a numit pe Leon păgân şi nou Iulian, lepădat de credinţa cea 
adevărată. 


Următorul împărat, Mihail Travlu (820-829), a eliberat din temnițe pe ortodocşi. 
Deci, ieșind sfântul, a aflat adăpost la o bătrână credincioasă ce i-a zidit pe moşia 
ei o chilie, slujindu-l şapte ani. 

Dar în timpul domniei lui Teofil (829-842), fiul lui Travlu, Sfântul Ilanion a pătimit 
din nou, fiind izgonit pe insula Afusia, unde a vieţuit opt ani. 


In timpul împărătesei Teodora, Sfântul Ilarion a fost eliberat din surghiun şi a mai 
vieţuit încă trei ani la mănăstirea sa numită „a lui Dalmat”, mutându-se în pace la 
Domnul, la vârsta de 70 de ani. 

Proloagele din 6 iunie 


Luna iunie în 6 zile: pomenirea cuviosului părintelui nostru Visarion (sec.V) 


Marele întru părinţi, Visarion, s-a născut şi a crescut în Egipt şi a trăit în anii Sino- 
dului al IV-lea, a toată lumea, din Calcedon (450-451). A iubit din tinereţe pe Hri- 
stos şi a câştigat în inima sa lumina darului lui Dumnezeu. 


Deci, râvnind să se păzească de toată întinăciunea păcatului, a mers să cerceteze 
Sfintele locuri ale Ierusalimului şi, aici a cunoscut pe Sfântul Gherasim de la lor- 
dan, cel căruia îi slujea un leu. 


A cunoscut, de asemenea şi pe alți Sfinţi părinţi, precum pe Sfântul Eftimie cel ma- 
re şi Sfântul Sava, care străluceau pe vremea aceea în Biserică, prin faptele lor bu- 
ne, primind de la ei învățături folositoare. 


Intorcându-se la locurile sale, şi-a ales îndrumător duhovnicesc pe cuviosul Isidor 
Pelusiotul şi petrecea îndemnat de acesta, la viaţa cea aspră. 


După buna sfătuire a acestuia, Sfântul Visarion şi-a împărțit săracilor toată averea, 
ce-i rămăsese de la părinţi şi primind de bună voie sfintele nevoinţe, s-a făcut mo- 
nah. 


Era cu totul cuprins de dragostea lui Dumnezeu, privind cu ochii minţii, neîncetat 
spre EI, urmând celor fără trupuri şi petrecând pururi în nevoinţe şi în rugăciuni, în 
linştea pustiei. Drept aceea, s-a învrednicit de mari daruri. 


I s-a dat, mai ales, darul facerii de minuni şi al rugăciunii cu lacrimi, pe care le fo- 
losea, spre binele celor ce veneau la dânsul cu credinţă, precum mărturisea uceni- 
cul său, Dula. 

Și aşa, toţi anii vieţii sale închinându-i lui Hristos, la adânci bătrâneţi s-a mutat la 
Domnul. 


Intru această zi, pomenirea prea cuviosului părintelui nostrum Ilarion cel nou, 
egumenul mănăstirii Dalmation (sec.LĂ) 


Fericitul Ilarion a trăit pe vremea împăraţilor Nichifor patriciul, Stavrichie, Mihail 
Rangabe, Leon armeanul şi Teofil, luptătorul împotriva icoanelor, trăgându-se cu 
neamul din Capadochia şi având părinţi cu numele Petru şi Teodosia. Tatăl său era 
cunoscut împăratului, că el da pâine la masa împărătescă. 


Deci, după ce a crescut cuviosul, a fost dat la şcoală, ca să înveţe Sfintele Scripturi. 
Iar când s-a făcut de douăzeci de ani, a lăsat pe tată şi pe mamă, casa şi bogăţia şi 
toată lumea, după cuvântul Evangheliei, şi s-a făcut monah, în mănăstirea ce se nu- 
mea a lui Dalmat şi acolo, a luat marea şi îngereasca rânduială, adică s-a făcut 
schimnic. 


Deci, având ascultare, smerenie şi linişte, a slujit în grădina mănăstirii zece ani, şi 
după ce şi-a curăţit sufletul de toată patima şi s-a luminat cu bunătățile, ca soarele, 
atunci cu darul dumnezeiesc, s-a făcut făcător de minuni, că a izgonit un duh necu- 
rat, care bântuia pe un tânăr. Deci, pentru aceasta, egumenul mănăstirii l-a făcut pe 
el preot chiar fără să vrea el. 


Iar, după moartea egumenului aceluia, trecând câţiva ani, sfântul a plecat din mă- 
năstire şi a trecut la locul numit Opsichiul, şi de acolo, a mers la mănăstirea Cata- 
ronilor. 


Deci, înştiinţându-se de aceasta, monahii mănăstirii sale, au dat de veste Sfântului 
Nichifor, ce era atunci patriarh, iar acesta, la rândul său, a vestit pe împăratul NI- 
chifor patriciu, îndemnându-l să trimită ca să aducă înapoi pe cuviosul. 


Drept aceea, cuviosul, ascultând de îndemnurile împăratului şi ale patriarhului, s-a 
întors şi a fost făcut egumen şi arhimadrit, cu hotărârea sinodului, după cum era 
obiceiul. 


Deci, a petrecut cuviosul opt ani, păstorind turma lui Hristos, ca ucenic al dascălu- 
lui său, Sfântul Grigorie Decapolitul. 


Iar când s-a făcut împărat Leon armeanul, la anul 813 şi a lepădat închinăciunea la 
Sfintele icoane, atunci şi cuviosul Ilarion a fost dus la împărat şi, fiind ademenit de 

acesta, cu oarecare făgăduinţe şi îngroziri, ca să nu se închine Sfintelor icoane, 
sfântul l-a mustrat pe el, numindu-l păgân şi ca un nou Iulian, lepădat de credinţă. 
ŞI s-a mâniat împăratul pentru vorbele acestea şi, îngrozindu-l pe el, că are să-i dea 
nesuferite chinuri, l-a pus în temniţă. 


După o vreme, aducându-l iar de faţă la cercetare, şi nimic sporind, l-a dat patriar- 
hului cel de un gând cu împăratul, anume Teodot, cu porecla Casiter, care luase 
scaunul, după izgonirea pentru dreapta credinţă, a fericitului Nichifor. 

Acest Teodot, mincinos patriarh, a făcut cuviosului Ilarion, acelaşi lucru ca şi îm- 
păratul, închizându-l într-o temniță întunecoasă şi chinuindu-l multe zile, cu foa- 
mea şi cu setea. 


Deci, înştiinţându-se monahii şi ucenicii săi, aceştia au mers la împărat, zicînd: 
„dă-ne împărate, pe păstorul nostru, iar noi îți făgăduim că ne vom supune voinţei 
tale.” 


Iar împăratul, bucurându-se, le-a dat îndată pe părintele lor. Deci, fiind dus sfântul 
în mănăstire, acesta a petrecut câtăva vreme, primind puţină odihnă, după atâtea 
patimi şi foame. 


Dar a fost întors spre pătimiri, că împăratul, văzându-se batjocorit de călugări, care 
nu şi-au împlinit făgăduinţa lor, a trimis pe ostaşii săi ca să pedepsească pe mo- 
nahi, iar pe sfânt să-l închidă în temniţa din mănăstirea Fancon. Și a stat în temnița 
aceea şase luni, primind multe necazuri şi ocări, de la egumenul acelei mănăstiri. 


Deci, a fost dus, iarăşi la Constantinopol, din poruncă împărătească. Însă, pătimi- 
torul lui Hristos, Ilarion, neascultând porunca împăratului, a fost închis în altă 
mănăstire, care se numea Ciclovia, unde a fost ţinut doi ani şi şase luni, într-o tem- 
niță murdară. De acolo l-au scos pe sfânt şi, primind multe bătăi, a fost surghiunit 
în cetatea Protilia. 


Intr-această vreme, rău credinciosul împărat Leon, care a pierdut pe mulți, a pierit 
cumplit, că a fost tăiat cu săbiile în biserică de ostaşii săi, chiar în locul unde a fost 
batjocorită şi întinată sfânta icoană a lui Hristos, lepădându-şi, astfel, spurcatul 
suflet. 


Deci, luând scaunul împărăției, Mihail Travlu, acesta a poruncit să elibereze din 
legături şi din temnițe pe toți cei drept-credincioşi. Atunci, fiind eliberat şi Sfântul 
Ilarion, acesta nu s-a întors în mănăstirea sa, scaunele bisericeşti fiind încă ţinute 

de învăţători mincinoşi, ci a petrecut la o oarecare bătrână credincioasă, care 1-a dat 
un loc liniştit pe moşia sa, făcându-i o chilie şi slujindu-i lui, timp de şapte ani. 


Iar, pe când împărăţea fiul lui Travlu, luptătorul împotriva icoanelor, Teofil, la 829, 
acesta a dat poruncă să fie prinşi toţi cei care mărturisiseră credinţa lor în Sfintele 
icoane, şi a început a-1 sili pe ei să lepede cinstirea icoanelor, punându-i în temniţă. 
Atunci a fost cercetat şi Sfântul Ilarion, ca să se vadă dacă se va supune poruncii 
împărăteşti. 


Însă, fiindcă sfântul l-a mustrat pe Teofil ca pe un păgân şi înşelător, a luat o sută 
şaptesprezece toiege pe spate şi de aceea a fost izgonit în insula Afusia, aproape de 
insula Alona, ce se afla sub cârmuirea arhiepiscopului Priconisului. 


Deci, acolo sfântul săpând într-o piatră, şi-a făcut o chilie mică şi îngustă, iar prin 
rugăciune a scos apă şi a petrecut acolo opt ani. 


Iar după ce s-a săvârşit Teofil, soţia lui, Teodora împărăteasa, a adunat în Sinod în 
anul 843 la Constantinopol, pe toți mărturisitorii şi cuvioşii părinți, ce se aflau în 
izgoniri şi au întărit Ortodoxia, înălțând şi cinstind Sfintele icoane. 


Atunci, şi cuviosul Ilarion a fost eliberat din surghiun şi s-a întors la mănăstirea sa, 
a Dalmaţiului. 


Deci, vieţuind acolo trei ani de zile şi strălucind cu faptele bune şi minunile sale, s- 
a dus către Domnul, fuind de şaptezeci de ani. 


In această zi, cuvânt despre cum se cade să stăm în biserică 


Veniţi de ascultați, fiilor şi iubiţilor mei fraţi, şi eu vă voi spune vouă că în biserica 
lui Dumnezeu venind, trebuie cu mare pază şi cu frică lui Dumnezeu, să ascultăm 
cântarea în vremea Sfintei Liturghii şi să nu vorbim despre cele lumeşti în biserica 
lui Dumnezeu. 


Că, tot aşa, şi înaintea împăratului celui pământesc, supuşii stau cu frică, să nu le 
găsească lor împăratul vreo pricină. Şi atâta sârguință au pentru împăratul cel 
pământesc, că, înaintea lui, nu îndrăznesc să privească nici măcar frate spre frate. 
lar de ar privi apoi, îndată, împărăteasca mânie îi şi pedepseşte. 

Deci, pe cât ni se cade nouă, iubiţi fraţi, stând în biserică, înaintea lui Dumnezeu, 
să nu vorbim unul cu altul, nicidecum, ci doar să avem mintea şi inima la cele de 
sus, luând parte la cântare şi rugăciune. 


Să nu faci strâmbătate bisericii, vorbind, certându-te, râzând şi dormitând, părân- 
du-ți-se că nu greşeşti, ci, mai bine, ia aminte ce grăieşti şi toată grija să o lepezi în 
acea vreme, ca unul care vrei să primeşti pe Împăratul tuturor, că Împărat al împă- 
raţilor este. 


Deci, cei ce voim să ne mântuim, trebuie să fim cu mintea curată în ceasul rugă- 
ciunii şi să nu gândim la deşertăciuni, neînţelegând înşelările şi meşteşugurile dia- 
volului. 


Oare nu cunoaştem noi, cu câtă dreptate aduce Dumnezeu mânia Sa şi pedepseşte 
pe cei ce greşesc ? Şi asupra celor ce nu ascultă porunca păstorului ? Că cei nesu- 
puşi, care nu ascultă de preoţi, mare păcat fac. 


Că ei zic: „Nu ştim a cânta”. Vă întreb, pentru ce nu ştiţi ? Veţi zice: „Nu înţele- 
gem cele ce se citesc în biserică.” Voiţi, oare, să vă spun vouă, de ce nu înţelegeţi ? 
Pentru că veniţi rar la biserică, iar în ceasul slujbei, voi staţi afară, glumiţi şi râdeți. 
Şi aşa vă adunaţi laolaltă, nu ca să vă faceţi mai buni, ci mai răi, cum spune Sfântul 
Pavel; pentru aceasta nu înţelegeţi cele ce se fac în biserică. 


Căci, dacă venim la biserică, să aducem jertfă lui Dumnezeu pentru păcatele noa- 
stre, a celor vii şi a celor morţi, să-l mulţumim pentru binefacerile primite, ca să 
înnoiască Domnul în noi harul Sfântului Duh, prin împărtăşirea cu Hristos, şi să ne 
întărească pe calea mântuirii. 


Dumnezeului nostru, slavă ! 

Sfântul Nicolae Velimirovici — Proloagele de la Ohrida - 6 iunie 


sc RE 
vigisS, 


PR OLOA DEA 


Vol] 
lanuarie - lunile 


Pomenirea Sfântului cuvios Visarion 


Visarion s-a născut şi a fost educat în Egipt. EI s-a închinat vieţii duhovniceşti de 
la o vârstă foarte timpurie şi nicicând „nu şi-a întinat veşmântul primit la Botez". 


EI I-a cercetat pe Sfântul Gherasim de la Iordan şi a învăţat mult de la Sfântul Isi- 
dor, pelusiotul. 


El şi-a supus trupul cu postiri şi privegheri aspre, dar şi-a ascuns cu grijă ne- 
voinţele de ochii omeneşti. 


EI odată a stat la rugăciune timp de patruzeci de zile încheiate, fără ca să guste nici 
hrană, nici apă, nici somn. El purta o singură haină şi vara şi iarna. El avea marele 
har al facerii de minuni. 


EI nu avea un colţ al lui unde să-şi plece capul, ci a vieţuit în munţi şi în crăpăturile 
pământului până la bătrâneţele sale adânci. 


EI cu darul facerii de minuni vindeca bolile oamenilor şi multe alte minuni făcea, 
spre folosul poporului şi spre slava lui Dumnezeu. 

EI a adormit cu pace la anul 466 după Hristos. 
Notă:în Proloagele greceşti, Sfântul Visarion este pomenit la 20 februarie. 
Pomenirea cuviosului părintelui nostru Ilarion cel nou 


Ilarion a fost stareţul Mânăstirii Dalmaţilor din Constantinopol. EI a fost ucenicul 
Sfântului Grigorie Decapolitul şi următorul vieţu Sfântului Ilarion cel mare, al 
cărui nume cu cinste l-a purtat. 


Ilarion era puternic în rugăciune, neînfricat şi stăruitor în nevoinţe de tot felul. EI a 
fost chinuit mult pentru cinstirea sfintelor icoane de către răii împărați iconoclaşti, 
între care Leon, armeanul. Dar Leon, armeanul a fost omorât cu sabia de propriile 
lui gărzi, întru acelaşi loc dintru aceeaşi biserică în care nelegiutul smulsese şi 
aruncase la pământ Icoana Mântuitorului, prima icoană profanată din prigoanele 
pornite de el. 


Sfântul Ilarion atunci a fost scos din închisoare, dar numai pentru scurt timp. El 
din nou a fost torturat şi ţinut în carcerele temniţelor, până ce la putere a venit bine 
credincioasa împărăteasă Teodora. 


Ilarion era văzător cu duhul şi avea şi darul străvederii. 


EI a văzut îngerii care au ridicat la cer trupul Sfântului Teodor, studitul care mu- 
rise. 


Plăcându-i lui Dumnezeu, Sfântul Ilarion cel nou a adormit cu pace şi s-a strămutat 
la Împărăția Cerurilor la anul 845, pe când se afla întru al şaptezecilea an al vieţii 
sale. 


Pomenirea Sfintelor cuvioase muceniţe Arhelais, Tecla şi Susanna 


Fecioare călugăriţe fiind ele, Arhelais, Tecla şi Susanna se nevoiau într-o mânăstire 
necunoscută de lângă Roma. Când a izbucnit prigoana împotriva creştinilor sub 
Dioclețian, ele s-au refugiat în Campania, stabilindu-se în cetatea Nolei. 


Dar ele nu şi-au putut tăinui viețile lor sfinte, iar oamenii de prin împrejurimi au 
început să vină la ele, căutând sfat pentru viaţă, povăţuire şi ajutor în necazurile şi 
infirmităţile lor. 

De aceea, în cele din urmă, călugărițele fecioare au fost prinse şi aduse în faţa ne- 
legiuitei judecăţi păgâneşti. Ele liber şi pe faţă au mărturisit credinţa lor în Hristos. 


Când judecătorul Leontie a întrebat-o pe Sfânta Arhelais despre credinţa creştină, 
ea a zis: „Prin puterea lui Hristos eu calc în picioare puterea diavolului şi prin a Lui 
putere eu povăţuiesc poporul cu pricepere, ca şi ei să cunoască pe Unul şi Ade- 
văratul Dumnezeu. Şi întru Numele Domnului meu lisus Hristos, Fiul Unul Născut 
al Tatălui, prin mâinile mele, ale roabei Sale, se dă sănătate celor bolnavi din po- 
por." 


Toate cele trei fecioare au fost biciuite, asupra lor s-a aruncat cu păcură încinsă, şi 
au fost chinuite cu foametea în temniţă. La urmă ele au fost omorâte prin tăierea 
capetelor. 


Pe când erau duse la eşafod, înaintea lor s-a înfăţişat un înger al Domnului, pe care 
l-au văzut şi unii dintre torționari; ei s-au înspăimântat atât de tare, încât nu au 
putut să-şi ridice securile şi să taie capetele fecioarelor. Dar fecioarele însele i-au 
întărit pe aceştia, cerându-le să-şi facă grabnic datoria. Şi astfel, ele au fost tăiate 
ca nişte miluşele, iar anul era 293 după Hristos. Ele astfel s-au strămutat întru 
împărăţia lui Hristos, spre a se odihni şi a se bucura de faţa Domnului în veşnicie. 


Cântare de laudă la Sfântul Visarion 


Visarion Sfântul, de acoperiş şi hrană lipsit, 
Fecioria-şi păzeşte din leagăn pân' la moarte: 
Fecioria trupului şi curăția minţii. 


De aceea plin de darul priceperii este el, 
Al priceperii dumnezeieşti şi puterii. 

EI darul bucuriei şi al păcii are, 

Nu cunoaşte tristețea şi apăsarea. 


EI nu cunoaşte tristețea, nici întristarea, 
Având gândul curat şi mintea curată, 
Străvăzătoare, limpede precum cristalul. 


Când flacăra dumnezeieştii iubiri 
în inima lui S-a aprins, 
EI a-nceput să lucreze multe şi mari minuni. 


Ar De dr dr Dr De dr dr De de Dr dr d Dr dr dr Ar A de dr A A 


XP XP IP IP XE 3 E 30 3 2 3 IE IE E IE IE E E ID IE E XX 


Dr dr dr Dr dr Dr dr dr Dr Dr dr Dr Dr dr Dr dr dr Dr dr dr dr dr A dr A 


Xp XP XP IP E 3 E 30 3 2 E IE 3 2 E IE IE E DI XX 


El a umblat precum pe pământ şi pe ape, 

Iar necuratele duhuri de spaima lui tremurau. 
EI soarele a oprit şi a lungit ziua, 

Și tot ce cu gura rostea se făcea faptă. 


Întru el Dumnezeu cu putere lucra, 

Căci lui Dumnezeu i se supunea pururea-n toate. 
O, de minuni făcătorule părinte, 

Roagă-te lui Hristos Dumnezeu 

ca să ne miluiască pe noi 

Prin rugăciunile tale! 


Cugetare 


Bucuria răutăcioasă este o haină murdară şi rău mirositoare pe care uneori duhul 
nostru o îmbracă cu mare satisfacţie. Căci în chiar momentul în care te bucuri de 
căderea în păcat a fratelui tău, cazi şi tu, spre marea satisfacţie a diavolului, care cu 
un singur cârlig prinde astfel doi peşti. 


Frăția cea după trup este cu adevărat o legătură foarte puternică, dar frăția cea după 
duh este cu mult mai tare. Dacă te întristezi de păcatul fratelui tău celui după trup, 
de ce nu te întristezi şi de păcatul fratelui tău celui după duh? Dacă tu ascunzi 
păcatul fratelui tău celui după trup, de ce trâmbiţezi cu satisfacție păcatul fratelui 
tău celui după duh? 


Întrebi cine sunt fraţii tăi cei după duh? Ei sunt toţi creştinii - toţi cei care împreună 
cu tine se împărtăşesc dintru Acelaşi Sfânt Potir şi dintru Aceeaşi Viaţă. 


O, cât de mari erau sfinţii în dragostea lor frățească! O cât de departe era de ei bu- 
curia cea răutăcioasă! 


Despre Sfântul Visarion s-a zis: Odată toţi fraţii erau strânşi în biserică la ru- 
găciune. Starețul s-a apropiat de unul dintre ei care păcătuise şi i-a poruncit să 
iasă din biserică. Monahul s-a îndreptat supus şi umilit către ieşire, iar Visarion 
i-a urmat lui zicând: „Păcatul lui l-am făcut şi eu!” 


Cugetare 


Să luăm aminte la minunata înviere a fiicei lui lair: 

e La cum Stăpânul a liniştit mulțimea, zicându-le că fecioara nu a murit, ci 
doarme; 

e lLacumEla luat-o de mână, iar copila s-a ridicat vie; 

e La cum Stăpânul poate învia şi sufletul meu, cel omorât cu păcatele, printr- 
o singură atingere a Duhului Lui de Viaţă dătător. 


Predică despre paza inimii 


Păzeşte-ţi inima mai mult decât orice, căci din ea ţâşneşte viaţa (Pildele lui Solo- 
mon 4: 23). 


— Inima este sediul voinţei, al iubirii, al priceperii, în ea se află faţa Prea- 
sfintei şi Dumnezeieştii Treimi. 
— Inima este casa Tatălui, altarul Fiului şi atelierul Duhului Sfânt. 
Domnul inima omului o voiește: Dă-mi mie, fiule, inima ta (Pildele lui Solomon 
23: 26). 


O fraţilor, mai presus de toate cele pe care le păziţi cu străşnicie, păziţi-vă inima! 
De s-ar şi răsturna munţii, de-ar şi seca toate apele pământului, de v-ar şi părăsi toți 
prietenii şi de v-aţi pierde toate averile, de chiar tot trupul vostru s-ar umple de 
viermi, nu vă înfricaţi, măcar deşi întreaga lume v-ar împroşca cu batjocura ei! Ci 
voi păziţi-vă doar inima, păziţi-o în orice urgie s-ar întâmpla să cadă asupra voastră 
şi lipiţi-o strâns de Domnul. Căci din inimă ţâşneşte viaţa şi cum ar mai putea ea 
țâşni dacă în ea nu se sălăşluieşte suflarea Domnului şi Izvorul Vieţii - suflarea lui 
Dumnezeu? 


Omul cel bun din comoara lui cea bună scoate afară cele bune, pe când omul cel 
rău din comoara lui cea rea scoate afară cele rele (Matei 12: 35). Acestea sunt 
cuvintele rostite de Domnul, cel care umple vistieria inimii tale cu bogăţiile Lui. 


Dar cine e omul cel bun? El este cel care are comoara cea bună în inima lui. 


Și cine este omul cel răul? Este cel care are comoara cea rea în inima lui. Căci din 
inimă la omului celui rău] ies: gânduri rele, ucideri, adultere, desfrânări, fur- 
tişaguri, mărturii mincinoase, hule (Matei 15: 19) şi din inima cea bună ies dra- 
gostea, bucuria, pacea, îndelunga-răbdare, bunătatea, facerea de bine, credinţa, 
blândeţea, înfrânarea, curăţia (Galateni 5: 22-23). 

Vedem noi oare ce mare vistierie este inima omului? Oare vedem noianul pe care 
poate să-l încapă inima omului? 


O, frate, însuşi Duhul Sfânt Dumnezeu, dacă binevoieşte, poate să încapă în inima 
omului. Nu numai că poate, dar EI şi vrea. El doar aşteaptă ca tu să-ţi pregăteşti 
inima pentru EI şi să o prefaci în biserică sfântă, căci Duhul Sfânt Dumnezeu nu Se 
poate sălăşlui decât într-un templu. 


Aşa precum şarpele îşi păzeşte pururea capul, aşa şi tu, fiule, păzeşte-ţi pururea 
inima. Mai presus decât toate cele pe care le păzeşti cu străşnicie, fiule, păzeşte-ţi 
inima! Căci în inimă intră viaţa şi din ea iarăşi viaţă iese, viaţa de la Dumnezeul cel 
Viu. 


O, Stăpâne Doamne de Viaţă dătătorule, ajută-ne nouă să ne păzim inima puru- 
rea pentru Tine, Domnul şi Dumnezeul nostru, Căci noi pe Tine te lăudăm, Ţie 
îți mulțumim şi pe Tine te Slăvim în veci. Amin. 

Viaţa pe scurt - Sfântul cuvios Ilarion cel nou, egumenul Mănăstirii 
Dalmaţilor (sinaxar) 


Sfântul cuvios Ilarion cel nou sau cel tânăr, egumenul mânăstirii Sfântului Dalmat 
din Constantinopol este numit aşa pentru a nu fi confundat cu Sfântul Ilarion cel 
mare din cel de-al patrulea secol, s-a născut în Cappadocia în anul 775. Tatăl său se 
numea Petru şi lucra la curtea imperială, iar pe mama sa o chema Teodosia. 


MEDITERRANEAN SEA 
Capadocia - Turcia de astăzi 


Sfântul Cuvios Ilarion cel Nou intră în monahism 


Când Ilarion a împlinit douăzeci de ani a intrat în Mănăstirea Xirochipiu, din Con- 
stantinopol şi ulterior în obştea Mânăstirii Sfântului Dalmat. Ambele mânăstiri 
erau din Constantinopol. Timp de zece ani s-a îngrijit de grădina mănăstirii. Viaţa 
sa îmbunătățită şi faptul că avea de la Dumnezeu darul de a se lucra prin rugă- 
ciunile sale minuni a determinat pe egumenul mânăstirii să îl hirotonească preot. 


La moartea starețului său, temându-se că va fi numit stareţ, Sfântul cuvios Ilarion 
cel nou a fugit din mânăstire mergând în ascuns la o mânăstire din Muntele Olimp 
al Bitiniei. A fost aflat de frați care au intervenit la patriarhul Nichifor al Constan- 
tinopolului, iar acesta împreună cu împăratul au trimis la Sfântul cuvios Ilarion cel 
nou şi l-au adus înapoi în Constantinopol. 

Sfântul cuvios Ilarion cel nou numit egumen 


A fost numit egumen și arhimandrit potrivit regulii acelei mânăstiri, al cărei egu- 
men era începând de la al treilea Sinod Ecumenic inclusiv exarh (inferior patriar- 
hului şi superior episcopului, având putere de conducere peste o anumită regiune) 
al tuturor mânăstirilor din Constantinopol. 


Sfântul cuvios Ilarion cel nou şi perioada Iconoclastă 


Venirea pe tron a împăratului iconoclast Leon al V-lea Armeanul l-a găsit pe 
Sfântul cuvios Ilarion cel nou în poziția de egumen. Regele, demarând politica sa 
de luptă împotriva celor ce cinsteau icoanele, a încercat să-şi atragă de partea sa 
personalitățile duhovniceşti ale vremii. Sfântul cuvios Ilarion cel nou a refuzat să 
susțină astfel de politici neortodoxe şi a fost întemnițat în mai multe rânduri, biciuit 
şi izolat în cele din urmă în fortăreaţa Protilon. 


La moartea lui Leon al V-lea, în anul 820, Ilarion a fost primit în casa unei evla- 
vioase creştine. Eliberat de împăratul Mihail Travlu (820-829), a suferit din nou în 
timpul fiului acestuia, Teofil (829-842), care era mânat de acelaşi zel împotriva 
celor ce susțineau ortodoxia cinstirii sfintelor icoane. 

Sfântul cuvios Ilarion cel nou a fost bătut şi exilat în insula Afusia, în Sudul Pro- 
pontidei. Aici a locuit într-o celulă strâmtă timp de opt ani, unde a fost din nou chi- 
nuit şi lăsat în temniță pentru mai multe zile, fără apă şi pâine. 


Restabilirea cultului Sfintelor icoane 


În vremea împărătesei Teodora, soţia împăratului Teofil (829-842), care a orga- 
nizat un sinod ce a restabilit cultul icoanelor, Sfântul Ilarion a fost eliberat şi s-a re- 
întors la Mănăstirea Dalmaţilor. EI a fost martor al biruinţei Ortodoxiei, când a fost 
proclamată definitiv ortodoxia cinstirii Sfintelor icoane în anul 843. 


Sfântul cuvios Ilarion cel nou trece la cele veşnice 


A revenit în mănăstirea sa abia după anul 843, unde a vieţuit până la plecarea sa la 
Domnul, la vârsta de 70 de ani. Sfântul cuvios Ilarion cel nou a trecut la Domnul 
doi ani mai târziu, pe 6 iunie în anul 845. 


Despre Sfântul Ilarion cel nou scrie cuviosul Iosif, scriitorul de cântări, în a opta 
cântare a canonului, că pentru cinstirea icoanei Mântuitorului a răbdat prigoniri de 
la muncitori şi îl numeşte mucenic, pentru că a vieţuit, precum se povestește într-o 
cuvântare, pe vremea împărăției lui Leon Armeanul (813-820), care a călcat sfin- 
tele icoane. 


Minunile Sfântului cuvios Ilarion cel nou, egumenul Mănăstirii Dalmaţilor 


A făcut minuni alese, că jivinele care vătămau seminţele roditoare le certa și le 
izgonea cu cuvântul din ţarini şi din grădini, grindina a potolit-o cu rugăciunea și 
pământul cel însetat cu ploaie l-a adăpat, iar curgerea râului, ca şi Elisei prorocul, a 
despărțit-o. 


A tămăduit mâna cea uscată a unui om, pe un orb l-a făcut să vadă şi șchiopilor le- 
a dăruit tămăduire; pe diavoli i-a izgonit, iar pescarilor, care în zadar se osteneau, 
cu pești mulți le-a umplut mrejele. 


Etimologia / semnificaţia numelui Ilarion - Hillary 


În primul rând "La mulţi ani!" tuturor celor care poartă numele Sfântul cuvios 
Ilarion cel nou! 


Ar De dr dr Dr de Dr dr De de Dr dr dr Dr De dr e A de dr Ar A 


Xp XP IP IP 3 E E 30 3 2 3 IE IE 2 IE IE E E ID IE XX 


Dr dr dr Dr dr Dr dr dr Dr Dr dr Dr Dr dr Dr dr dr Dr dr dr dr dr A dr A 


XP XP XP IP E 3 E 30 3 2 E IE 3 2 E IE IE E IE XX 


Ilarion - nu a fost şi nu este un nume prea des întâlnit la noi în ţară, chiar dacă este 

răspândit mai mult în regiunea balcanică. Ilarion este forma romană, bulgară, 

macedoneană, georgiană şi rusă a numelui grec Hilarion, venit pe filiera latină 
LU LU) 


(hilarius). In greaca veche, hilaros înseamnă "voios", "vesel". Din acest cuvânt 
provine şi cuvântul hilar. 


Numele Ilarion şi, în țările de limba engleză, forma Hilary au început să se răs- 
pândească din Evul Mediu, în amintirea Sfântului Hilarius, episcop al Romei în 
secolul al V-lea. 


Derivate ale numelui Ilarion - Hillary: Iar, Ilarius, Ilario, Ilari, Hilary şi Hillary. 
Personalități cu numele de Ilarion — Hillary 


Ilarion Ciobanu (1931-2008), Ilarion Argatu (1913-1999); Sfântul Ilarion cel mare 
(sec. IV), episcopul Hilarius (decedat în anul 468), prea cuviosul părinte Ilanion cel 
nou (sec. VIII), Sfântul cuvios Ilarion cel nou (sec. IX), Hillary Diane Rodham 
Clinton (1947), Hilary Swank (1974). 


Când își post serba ziua de nume cei care poartă numele de Ilarion? Contorm 
calendarului ortodox, aceştia îşi pot serba ziua de nume în data de 6 iunie când este 
pomenit Sfântul cuvios Ilarion cel nou, egumenul Mănăstirii Dalmaţilor. Mai sunt 
şi alți sfinți care au purtat acest nume cum ar fi pe data de 17 noiembrie când este 
prăznuit Sfântul Hilarius, pe data de 28 martie când este prăznuit Sfântul cuvios 
Ilarion cel nou, stareţul mănăstirii Pelechit din Helespont, în Asia şi în data de 6 
mai când este prăznuit Sfântul Ilarion cel mare. 


Sursa: 
https://pravila.ro/sfantul-cuvios-ilarion-cel-nou-egumenul-manastirii-dalmatilor-6-iunie/ 

ro.orthodoxwiki.org - Ilarion cel nou 


Vazut, 


Sfântul Ilarion cel nou (775-845) a fost un cuvios părinte şi mărturisitor al credinţei 
în perioada iconoclastă din secolul al IX-lea. Prăznuirea lui în Biserica Ortodoxă se 
face la 6 iunie. 


Viaţa 


Fericitul acesta Ilarion a trăit pe vremea împăratului Nichifor patriciul şi a lui Sta- 
vrache și a lui Mihail Rangave şi a lui Leon Armeanul iconomahul (813-820) şi a 
lui Mihail Travlos şi a lui Teofil iconomahul, trăgându-se cu neamul din Capa- 
docia, care se numea şi Caramania, având tată pe Petru, iar maică pe Teodosia. 
Tatăl său era cunoscut împăratului, fiindcă el da pâine la masa împărătească. Deci 
după ce s-a născut cuviosul şi a fost înţărcat de către dânșii, a fost dat la şcoală ca 
să înveţe cu osârdie Sfintele Scripturi. 


Iar când s-a făcut de 20 de ani, evangheliceşte a lăsat pe tată, pe maică, casa, bogă- 
ţia şi pe toată lumea, şi s-a făcut monah în mănăstirea ce se numea a Xirochipiului 

(gr. Xerokopion), ce se afla în Constantinopol, apoi s-a dus de acolo, şi a mers în 
mănăstirea ce se numea a lui Dalmat (prăznuit la 3 august), și acolo a luat marea şi 
îngereasca schimă, adică s-a făcut schimnic. 


Deci, având pururea pomenitul ascultare, smerenie și linişte (adică trăind în isihie), 
a slujit în gradina mănăstirii zece ani, apoi, după ce şi-a curăţit sufletul de toată pa- 
tima şi l-a strălucit cu virtuțile ca soarele, atunci prin harul cel dumnezeiesc s-a fă- 
cut făcător de minuni, căci a izgonit dintr-un tânăr un duh necurat ce îl bântuia; 
pentru aceasta și egumenul mănăstirii l-a făcut pe el preot şi fără a voi el. 


lar după ce s-a săvârşit egumenul acela după trecerea a câţiva ani, s-a dus sfântul 
din mănăstire și a trecut la locul cel numit Opsichiu, şi de acolo s-a dus în mă- 
năstirea Cataronilor (mănăstirea catarilor, în Bitinia). Monahii mănăstirii sale, fiind 
înștiinţaţi de aceasta, au vestit pe Sfântul patriarh Nichifor, ce era atunci patriarh; 
iar patriarhul iarăşi a vestit împăratului Nichifor Patrichie, îndemnându-l ca să 
trimită şi să aducă înapoi pe cuvios. 


Pentru aceasta, ascultând cuviosul de îndemnurile împăratului şi ale patriarhului, s- 
a întors înapoi şi s-a făcut egumen şi arhimandrit al mănăstirilor capitalei (807), 
după cum era acolo așa obiceiul a se face, hotărându-se de sinod. Și a petrecut 
cuviosul opt ani, păstorind turma lui Hristos. 


Iar când a ajuns împăratul Leon Armeanul la anii 813, şi a lepădat închinăciunea 
sfintelor icoane, atunci și cuviosul acesta Ilarion s-a dus la împăratul, şi fiind ispitit 
de către acela cu oarecare momeli şi îngroziri, ca să nu se închine sfintelor icoane, 
sfântul a mustrat pe împărat, şi fără de Dumnezeu și nou lulian paravat l-a numit 
pe el. 


Pentru aceasta din cuvintele acestea s-a mâniat împăratul, şi după ce l-a îngrozit că 
are să-l supună la multe nesuferite chinuri l-a băgat în temniţă. Deci după oarecare 
vreme iarăşi a adus pe sfântul înaintea sa, și i-a spus aceleaşi cuvinte, pe care 1 le 
zisese şi întâi. Apoi l-a dat pe el patriarhului celui de un cuget cu el, adică lui 
Teodot Melsino, care se numea și Casiter, ca să-l înduplece pe el. Şi fiindcă nu a 
ascultat cuviosul, l-a închis într-o temniţă întunecoasă, și multe zile acolo a trăit în 
mizerie. Căci se poruncise ca să nu i se dea nici pâine, nici apă, nici altceva spre 
hrană. 


Despre aceasta fiind înştiințaţi monahii şi ucenicii lui, s-au dus la împăratul, zi- 
când: „Dă-ne pe păstorul nostru, o împărate, şi după puţin îl vom pleca să săvârşea- 
scă voia ta”. lar împăratul, înşelându-se de îndemnarea aceasta, le-a dat lor degrabă 

pe sfântul. Deci sfântul petrecea în mănăstirea sa, luând puţină întărire din slăbirea 
şi mizeria de mai dinainte, scăpându-se de foametea ce pătimise în temniță. Pentru 
aceasta împăratul văzând că monahu nu au gând să-şi plinească făgăduinţa lor, ci 
numai l-au înșelat, pe monahi 1-a pedepsit, iar pe sfântul l-a băgat iarăşi în temniță. 


După aceea l-a trimis la mănăstirea ce se numește a lui Foneu (gr. Phoneos, lângă 
strântoarea Bosfor), şi acolo l-a închis în temniță şase luni spre a fi chinuit mai 
mult, pentru că egumenul mănăstirii aceleia era om aspru, sălbatic şi nemilos. 


După aceea împăratul iarăşi a adus în palat pe sfântul, şi cu îmbunări încerca ca să- 
| înşele şi fiindcă nu a ascultat, a poruncit să-l închidă pe cuviosul în mănăstirea ce 
se numea a lui Cuclovie (gr. Kyklobion). 


Apoi după ce au trecut doi ani și şase luni, a scos pe sfântul de acolo, şi l-a închis 
în temniţa ce se numea a Numerilor. După aceea l-a bătut cumplit, şi de acolo l-a 
izgonit la cetatea ce se numește Protilion. 


lar după ce Leon Armeanul a fost omorât cu sabia, în chiar biserica în care întâiaşi 
dată ocărâse şi aruncase la pământ icoana lui Hristos, după ce Leon rău şi-a lepădat 
sufletul său, şi a împărățit Mihail al II-lea Travlos la anii 820, atunci şi sfântul 
acesta a fost slobozit din temniță şi a fost găzduit de către o oarecare femeie creş- 
tină în casa ei, şi ea 1-a slujit şapte ani. 


Deci împărăţind fiul lui Travlos, adică Teofil luptătorul de icoane, la anii 829, a 
adunat înrăutățitul pe toţi cei ce se făcuseră mai înainte mărturisitori pentru sfintele 
icoane, şi i-a aruncat din nou în temniță. Atunci dar şi fericitul acesta Ilarion a fost 
cercetat, dacă voieşte să se supună împărăteștii porunci. 


Dar fiindcă sfântul a mustrat pe Teofil, că este fără Dumnezeu şi înşelător, a primit 
117 toiege pe spate, şi după aceea a fost izgonit în insula Afusia, care este aproape 
de insula Alona, ce se afla sub arhiepiscopul Priconisului. Acolo sfântul săpând 
într-o piatră şi-a făcut o chiliuță mică şi îngustă, și prin rugăciunea sa a scos şi apă, 
şi a petrecut acolo 8 ani. 


lar după ce s-a săvârșit Teofil (842), Teodora, soția lui, a adunat în Constantinopol 
pe toți mărturisitorii şi cuvioşii părinţi, ce se aflau în izgonire, şi după ce a întărit şi 
a aşezat Ortodoxia, prin înălţarea şi închinarea sfintelor icoane, atunci şi cuviosul 
Ilarion, şi-a luat iarăşi mănăstirea sa, strălucind-o cu minunile. 


Ar De dr dr Dr de Dr dr De de Dr dr dr Dr De dr e A de dr Ar A 


Xp XP IP IP 3 IE E 30 IE 2 E IE IE E IE IE E E ID E XX 


Dr dr dr Dr dr Dr dr dr Dr Dr dr Dr Dr dr Dr dr dr Dr dr dr Ir dr A dr A 


Deci 3 ani mai trăind după aceasta, şi cu plăcere de Dumnezeu îndreptând pe 
ucenicii săi, s-a mutat către Domnul în anul 845, fiind de 70 de ani. 


Imnografie 


Tropar, glasul al 8-lea: Cu curgerile lacrimilor tale ai lucrat pustiul cel neroditor şi 
cu suspinurile cele dintru adânc ai făcut ostenelile tale însutit roditoare; şi te-ai fă- 
cut luminător lumii, strălucind cu minunile, Ilarioane, părintele nostru. Roagă-te lui 
Hristos Dumnezeu ca să mântuiască sufletele noastre. 


Condac, glasul 1: Cu focul împărtăşindu-te nicicum nu te-ai ars, Ilarioane înţe- 
lepte, nevoitorule cel cu minte vitează, că rouă de la Dumnezeu ai câştigat, care te- 
a răcorit. Pentru aceasta ai suferit lupte mai pre sus de fire, bucurându-te cu cu- 
VIOşiI, de Dumnezeu înţelepțite, cu care pomenește-ne pe noi. 


Surse: 


Mineiul pe luna iunie 
Sinaxarul părintelui Macarie de la Simonos Petras 


Sursa: https://ro.orthodoxwiki.org/Ilarion_cel_Nou 

Bucură-te, Sfinte cuvioase Ilarion cel nou! 


